
PROCEMIUM 



Omnes inter quaestiones quas hominibus philosophi pro- 
posuere, nulla forsan tantae Leibnitio curae fuit quanlae 
quae de libero arbitrio exsistit. « J'ai fort m£dit6 sur cette 
« meme matiere de lu libertS depuis bien d'ann£es, scribit 
« ille ad Malebranchium, jusqu'a avoir compose la-dessus 
« un dialogue en latin a Paris que je fis voir a M. Arnauld 
« qui ne le mdprisa point, et depuis, j'ai plus approfondi 
« les choses 1 . »> Adulescentem adhuc se ad illam inlrospi- 
cicndam rem totum animum intendisse profitetur : sicut 
dicit : « depuis 1'age dedix-sept ans et moins' ». Nec dubium 
quin ad eam illustrandam magnam operam haud fiustra 
navaverit. 

Ceterum omnino notandam Leibnitianam de libertate 
esse sententiam confitendum est. 

Primo enim, talibus principiis acceptis, ad diflicultatem 
quae de libertate orilur Leibnitius accedit, ut nemini for- 
tasse inter philosophos illa quaestio magis implicatam per- 
plexamque se praebuerit. Nam, et exsistere sine dubio 
admodum perfectum Deum qui omnia creaverit, et, quo- 
dam sensu, omnia in natura, ut Gartesio placuit, mecha- 
nice fieri, et libertatem tamen necessariam esse ut moralis 
illa philosophia defendatur quam veram philosophi chris- 

1. Gerh., t. I, p. 353 (1694). 

2. Corr. avec Basnage. Gerh., t. III, p. 143 (1706). 

tiani putaverint, simul accipit. Porro rationem humanam 
esse divinam, atque quae metaphysice vera sint ita cognos- 
cere posse profitetur, ut ad demonstrandum idonea sit 
quomodo libertas simul et cum Dei exsistentia, et cum 
universali mechanismo et cum moralis christianae philo- 
sophiae fundamentis conciliari possit. Unde et psychologi- 
cam et metaphysicam et theologicam et moralem de liber- 
tate difficultatem apud Leibnitium esse apparet, ut eam 
enodare non nisi permultis rationibus adhibitis queat. 

Deinde, postquam, ut ipse confitetur, juvenis adhuc Spi- 
nozanis sententiis 1 pellectus erat, ejus dogma propter hanc 
praecipue causam rejecissc videtur quod novam ipse de 
libertate sententiam concepit. Nec tamen in eo Cartesio 
assentitur qui cum et Deo et homini liberum tribuat arbi- 
trium, libertatis tantummodo nomen, non rem conservet. 
ltaque si quis Leibnitianam de libertate sententiam per- 
scrutatur, unum inter ejus dogmala gravissimum intro- 
spicit, si quidem in eo siraul et a Spinoza et a Cartesio 
discedere conatus est. 

Quae cum ita sint atque nullum in philosophia nodum 
melius a se expeditum esse adeo conscius fuerit Leibnitius 
ut ad Nicaisium haec scribere non dubitaverit : « Je vou- 
« drais qu'il fut aussi aise" de delivrer les hommes de la 
« fievre maligne et de quelque autre grande maladie qu'il 
« est ais6 de les ddlivrer des difficulte"s qu'ils se figurent 
<l sur la preMestination* », quid Leibnitius de libertate 
senserit perspicere nobis perutile visum est. 

1. Nouveaux essats, 1. I, chap. i. Janet, t. I, p. 37. 

2. Corr. avec Nicaise. Gerh., t. II, p. 569 (1691). 

CAPUT PRIMUM 

DE VOLUNTATE HUMANA 

QUIBUS RATIONIBOS DE HUMANI AKBITRII 
NATURA LBIBNITIANA SENTENTIA PENITUS COGNOSCI NON POSSIT 
NISI QUOMODO DIVINA VOLUNTAS AGAT ANTEA PERCEPERIS 

I 

Si quis unde disceptationis de humana libertate apud 
Leibnitium enodatio pendeat plane intellegere velit, eum 
primo quomodo illam ad quajstionem Cartesius Spinozaque 
aggressi sint meminisse decet. Hoc enim in Leibnitio no- 
tatione dignum est quod, qua rei tractandae via utitur, 
quasi medium inter illos philosophos locum obtinet. 

Cum separatam esse substanliam Deum Cartesius exis- 
timet, separatim idcirco, an sit, prius homo, deinde Deus 
libero arbitrio praeditus perscrutari cogitur. Utrique autem 
liberum arbitrium tribuit idem. Nam et voluntatem huma- 
nam ab humano intellectu nullo modo pendere, et Deum 
non tantum proprio intellectu non constringi, sed etiam 

Chbssok. 1 

quae « veritates ayternae » atque « essentiae » dicantur eum 
creavisse judicavit. Sed de illis rebus longe alias eum 
potuisse sententias habere manifestum est ; exempli gratia, 
Deo liberum, homini determinalum arbitrium sine repu- 
gnantia tribuere potuit. Homine enim a Deo sejuncto, non 
divinae voluntatis natura naturam humanae voluntatis 
involvit. 

Spinozae contra non plures, sed unam tantum substan- 
tiam exsistere visum est : quippe qui scripserit : « Modus 
divinae extensionis » corpus humanum est, « modus divinae 
cogitationis » mens humana. Atque etiam intellectum et 
voluntatem humanam nullo distare intervallo arbitratur : 
« unum et idem » esse diversis nominibus appellatum. 
Quidquid igitur in corpore humano fiat, id e Deo sub specie 
extensionis considerato manare, quidquid in mentc et 
voluntate humana, e serie idearum divini intellectus. Illud 
enim quod in divina extensione corpus dicatur, id in 
divina cogilatione mentem, scilicet intellectum aut volun- 
tatem nominari. Ergo quicumque utrum humana voluntas 
libertale ornata sit necne dijudicare cupiat, eum spectare 
debere, utrum divinai substantiae modi necessario ab illa 
necne profluant. Gum enim mens humana nihil aliud sit 
quam idea corporis humani in intellectu divino, legem qua 
hominis regatur voluntas tantum intcllegi posse cum quae 
sil divina essentia plane cognoveris. Itaque rationibus eo 
deducitur Spinoza, cum quaestionem de humana libertate 
instituit, ut secum ipse quaerat utrum necesse sit divini 
modi e divina « essentia », necne, profluant. 

Hoc autem Leibnitio proprium, quod, cum sicut Carte- 
sius divinam substantiam substantiasque creatas omnino 
sejunctas esse existimet, eam tamen de humani arbitrii 
natura sententiam concepit ut illam bene intellegere non 

possis, nisi antea, qualis divini arbitrii natura sit, et cur 
talis sit penitus compertum habueris. 

Quam rem primum demonstrare nos adoriemur. 

II 

Sententiam suam de natura humanae voluntatis ex nega- 
tione Cartesianai ac Spinozanae opinionis Leibnitius sibi 
creavisse videtur. 

* 

* « 

Cartesius, cum nos liberos esse sentiamus atque experia- 
mur, homini « liberum arbitrium indifferentiae » tribuit. 
« Indeterminatam » igitur voluntatis naturam esse statuit. 
Apud Cartesium, ioquit Leibnitius, liberum et determina- 
tum inter se pugnant 1 . Nec dubitandum est quin duos sensus 
verbo « libertati » Cartesius assignaverit. NamqueCartesius 
tum eum dicit liberum qui illam « facuitatem positivam » 
ad duo contraria sui determinandi habeat, tum hominem eo 
majore uti libertate existimat quo facilius ad agendum 
feratur. Nos tamen libero nostro arbitrio semper in agendo 
utimur, etiam cum illud quod agimus nobis maxime pla- 
ceat. « Mais peul-etre, ait, que par ce mot d^ndiffdrence, il 
« y en a d'autres qui entendent cette faculte positive que 
« nous avons de nous dtterminer d lun ou a FaiUre de deux 
« contraires, c'est-a-dire a poursuivre ou a fuir, a affirmer 
« ou a nier une mfime chose. Sur quoi j'ai a dire que je n'ai 
« jamais nid que cette faculte* positive se trouvdt en la 
« volontS; tant s'en faut, j^estime qu'eile s'y rencontre, non 

1. « Libre et d6termin6 »'oppose. » 

« seulement toutes les fois qu'elle se d£termine a ces sortes 
« d'aclions ou elle n'est point emportde par le poids d'au- 
« cune raison vers un cotd plutdt que vers un autre, mais 
« meme qu'elle sc trouve mel6e dans toutes ses autres, 
<( actions, en sorte qu y elle ne se ditermine jamais qu'elle ne 
« la mette en usage 1 ». Omnino igitur liberum bominis 
arbitrium Cartesius esse existimat, nec, quodam sensu, 
minus id apud hominem quam apud Deum esse declarat, 
dum scribit : « voluntas in una tantum re et tanquam in 
« indivisibili consistit ■ ». 

Quam vero Cartesianam commenticiam esse sententiam 
Leibnitius arbitratur : nam ambobus eam principiis quae 
rationis humanae quasi membra sint videri contrariam. 

Etenim ipsam primum liberi arbitrii indifferentiae notio- 
nem repugnare contendit : « Omnino statuo, ait, potentiam 
« se determinandi sine ulla causa, seu sine ulla radice 
« determinationis implicare contradictionem, uti implicat 
« relatio sine fundamento*. » Quo enim modo hujus 
generis potentiam animo concipere possimus? Num « vim 
activam » amplitudine quadam et directione praeditam eam 
esse dicturi simus? Immo,necesse est aclionem, quae tali e 
quadam vi oriatur, esse determinatam ; nam dcterminatam 
cjus naturam effectus quem efficiat praecipuam causam esse. 
ldcirco « facultatem nudam » vel « potentiam sine ulla 
praetensiono et sine ullo actu », liberum arbitrium, si quid 
sjt, esse debere. At hujusmodi essentiae conceptum repu- 
gnare neminem fugit; ut ait Leibnitius : « Une cause ne 
« saurait agir sans avoir une disposition a Taction *. » Et 

1. Lettre a Mersenne, xliii, t. II, p. 557, 6d. de 1724. 

2. Descartes. Meditatio quarta, 6d. de 1663. Aoisterdam, p. 29. 

3. Corr. avec des Bosses. Gerh., t. II, p. 420 (1711). 

4. Thiod. Gerh., t. VI, p. 128. 

alio loco : « Les facultes sans quelque acte, en un mot, les 
« pures puissances de 1'Ecole, ne sont aussi que des fictions 
« que la nature ne connait point, et qu'on n'obtient qu'en 
« faisant des abstraclions *. » Quapropter verbum, non 
rem concipere putat Leibnilius quicumque de libero arbi- 
trio disserat, et somniare qui de plena illa indifferentia 
cogitent « qui ne se saurait trouver que dans les livres des 
« Fhilosophes et sur le papier (car ils n'en sauraient pas 
« mfirae concevoir la notion dans leurs tetes, ni en faire 
« voir Ja re*alite* par aucun exemple dans les choses*) ». 

Nec finem hic stare. Non enim solum Cartesium, cum 
liberum arbitrium indifferentise homini tribuerit, repu- 
gnantem accepisse sententiam, sed etiam principium ratio- 
nis illud, quod tanti Leibnitius facit, funditus evertisse. 
« La liberte* d'inde*termination..., inquit, est une notion 
« chimerique qui renverse le grand principe de la rai- 
« son*. » Nam, si Leibnitio fides, nihil sine ratione fit : 
qui propriis soripsit verbis : « Rien n'arrive dont il n'y ait 
« une raison suffisante 4 . » Nec, si quis illud obliviscatur, 
quas « veritates facti » Leibnitius nominat satis intellegere 
potest. Quis autem non videt, si liberum arbitrium homi- 
nibus reipsa sit, illud principium pro vero nullo modo 
haberi posse?Liberi si sumus, nosmet ipsi sine ratione et 
quasi extra nos ad agendum ferimus. Quai enim decreti 
nostri vera causa est? Voluntasne? At cur illa volumus 
quae certo tempore volumus? Aut sine causa voluntatem 
humanamqua? velit velle fatendum est, aut volendi nescio 
quaB voluntas, ut voluntatis decreti ipsius rationem redda- 
mus, nobis animo fingenda est. Quod inutile effugium est. 
Nam aut sine causa esse illam secundam voluntatem, aut 

1. Nouveaux essais, 1. II, chap. i. Janet, t. I, p. 77. 

2. Thiod. Gerh., t. VI, p. 333. 

3. Corr. avec Jaryuetot (1704). Gerh., t. III, p. 47?. 

4. Ibid. Hartsoekev <17H ). Gerh., t. III. p. 519. 

ab aliqua tertia volendi voluntate pendere suscipiendum 
est, et inde porro 1 ; ut, ad exlremum, si quis homini libe- 
rum arbitrium tribuerit, sine causa esse voluntatis humana? 
decreta fateri cogatur. Quod rationis principio admodum 
contrarium est. 

Quae cum ita sint, Cartesianam de natura humanae volun- 
tatis sententiam Leibnilius nullo modo defendi posse con- 
tendit. 

Nec tamen argumenta quibus et Cartesius et permulti 
philosophi liberum hominis arbihrium defendunt omnino 
tacuit; sed ea parum apta ad persuadendum judicavit. 

Quod nos liberos esse sentiamus, nos revera liberos esse 
Cartesius opinatur*. Id vero nullo modo ad probandum 
Leibnilius firmum existimat. Liberum cnim esse nostrum 
arbitrium nos experiri nequaquam posse. « Nous ne pou- 
« vons pas, inquit, sentir propremenl , nolre indepen- 
« dance*. » Nunquam enim causas quibus ad agendum 
feramur nos cognovisse, ut utrum ex illis causis actus 
noster totus pendeat necne sentire non valeamus. Nam 
externas tantummodo agendi rationes, quae occasiones, 
non causae actus sunt, animadvertimus. Internas vero obli- 
viscimur quanquam verae aclionis causae esse videntur. 
Etenim propensionem illam qua ad aliquid agendum 
compeliimur flumini cuidam persimillimam esse dixerim. 
Ut enim rivulis confluentibus minoribus flumen, sic pro- 
pensionum minorum congregatione propensio magna ad 
agendum exoritur, sequensque actio nascitur 4 . E « caecis » 

1. Souveaux essais, 6d. Janet, t. I, p. 158. 

2. Principes de la pkil. de Descartes, 1. 1, par. 39. 

3. fhiod. Gerh., t. VI, p. 130. 

4. lbid., t. VT, p. 130. 

autem,ut de atomis Lucretius scripsit, causis illai propen- 
siones exoriuntur. Quas causas summatim etsi Lockius 
perspexisse videtur, non tamen verbo quo utitur, « unea- 
siness », quomodo res fiant perfecte significat; utpote qui 
dolorem aliquem propensionis causam esse falso subje- 
cerit, cum a dolore distet illa causa : « comme le petit dif- 
« fere du grand 1 ». Quem in modum haudquaquam sane 
erravisset, si, sicut Leibnitius, « minores perceptiones » 
cognovisset. Etenim, « les perceptions insensibles sont d'un 
« aussi grand usage dans la pneumatique que les corpus- 
« cules dans la physique* ». Nam, cum semper multa 
« percipiamus » quae non « adpercipiamus », inde permultas 
oriri propensiones quae in agendo terminentur. Namque : 
« ces impulsions sont comme autant de petits ressorts qui 
« tachent de se d^bander et qui font agir notre machine 5 ». 
Unde falsum illum nostrum libertatis sensum. Gum 
enim veras decreti nostri causas non « adpercipiamus », 
nos libero arbilrio nostro id creavisse putare. « Cest 
« comme si Taiguille aimantee prenait plaisir de se tour- 
« ner vers le Nord; car elle croirait tourner indSpendam- 
« ment de quelque autre cause, ne s'apercevant pas des 
« mouvements de la matiere magn<Hique 4 . » Non falso 
igitur cogitavisse Spinozam, cum scripsorit : « Quod homi- 
« nes se liberos esse opinentur quandoquidem suarum 
« volitionum suique appetitus sunt conscii, et de causis a 
« quibus disponuntur ad appetendum et volendum, quia 
« earum sunt ignari, ne per somnium cogitant 5 . » Ergo 
errare Cartesium, cum, quod homines sibi esse liberum 
sentiant arbitrium, revera eos esse liberos confirmet. 

1. Nouveaux essais. Avant-propos, 6d. Janet, l. I, p. 17. 

2. lbid. y p. 17. 

3. Ibid., p. 140. 

4. Thiod. Gerh., t. VI, p. 130. 

5. Ethica. Parsl, appendix. 

Nec melius argumentum protulisse Leibnitius Cartesium 
putal, cum finitum intellectum humanum, iniinitam vero 
voluntatem, ideoque ab intellectu omnino solutam libe- 
ramque esse declaraverit. « Et quod dicitur, inquit, volun- 
« tatemesse latiorem intellectu, argutum est, magis quam 
« verum : verbo dicam, ad populum phalerae. Nihil volumus 
« quin intellectui obversetur 1 . » Nec sane Leibnitius, 
sicut Spinoza, intellectum cum voluntate, perceptionem cum 
appetitu confundit.Sedvoluntatem sine intellectu abstracto 
solum sensu mens humana concipere potest. Ergo non 
valere Gartesii argumentum concludit. 

Ceterum, non magis ad liberum arbitrium probandum 
firma quae argumenta Cartesius neglexerit, alii autem phi- 
losophi proposuerint Leibnitius esse arbitratur. 

Nos interdum faciliime liberum arbitrium nostrum in re 
exsistere experiri posse quidam affirmant. Id enim evenit 
ut, cum pares sint in diversos sensus rationes, ad agendum 
tamen nosmet feramus. Quae res nunquam fieri posset, nisi 
potentia quaedam nostri sine ratione determinandi in nobis 
insita esset. Sic ille Buridani asinus, cum inter duos pares 
stramentorum fasces stat, non agere, sed fame potius interire 
deberet, nisi in eo quaedam agendi potentia inesset. Quod 
etsi Leibnitius nulla dubitatione fatetur, nunquam tamen 
ejusmodi ullam occasionem occurrere posse profitetur. 
Nusquam, in tota rerum natura, duas esse admodum 
similes res. Namque, si forte essent, nullo modo secerni 
possent. Itaque omnia quae sint, individua esse, nec quod 
dicamus idem, idem omnino pcrmanere. Nunquam igitur 
fore ut inter duos stramentorum pares fasces asinus, nec 
inter pares agendi rationes homo suspensus haereat. Ergo 

1. Bxamen desprine. de Descartes. Gerh., t. IV, p. 361. 

quicun)que agat, rationc quadam impulsum agere. Parva 
autem esse, atque in parvis rebus obscura ad agendum 
momenta. Inde illum manare errorem quod libere, non 
determinate illa faciamusqua; nullius sint ponderis. Atque, 
ut ipsum auctorem teslem adhibeam : « II y aura toujours 
« bien des choses dans Tane et hors de T&ne, quoiqu'elles 
« ne paraissent pas, qui le d£termineront a aller d'un c6te* 
« plutdtquedelautre 1 . » 

Nec porro plus valere argumentum quod a multis philo- 
sophis e discrepantia illius rei quam bonam judiccmus, 
atque hujus quam faciamus, exhauriatur, pulat Leibnitius. 
Etenim ut ait familiaris poeta : 

Video meliora proboque 

Deteriora sequor. 

Quod nullo modo intellegi quosdam contendere, nisi 
humanae voluntati liberum tribuatur arbilrium. Immerito. 
Nihil enim inde concludi posse, nisi quod diversi sint 
idearum status. Namque, tum illius ante oculos qui idcam 
quamdamconceperit, abstracte eam tantum et quasi externe 
versari, tum vero sensus cujusdam altique affectus illam 
causam esse; tum verborum potiusquam rerum, tum rur- 
sus rerum ipsarum nos conscios esse; tum igitur inermem 
et quasi « caecam* », tum vere activam vim iclese esse. Inde 
judicii ipsiusque voluntatis discrimen. Ipsa enim volun- 
tatis essentia a judicio secerni debet; quam ipse Leibnitius 
appellat : « l'effort d'agir aprte le jugement » ». Nec illum 
conatum e boni perceptione semper pendere : ex quo intel- 
legi posse cur : « il y a un si grand trajet de 1'esprit au 
coeur* ». Nam, sicut, cum agamus, « nous ne sommes 

1. Theod. Gerh , t. VI, p. 130. 

2. Souveaux essais, l. II, chap. xxi. Janet, t. I, p. 162. 

3. Thiod. Gerh., t. VI, p. 301. 

4. Ihid. ; : • 

« qu'cmpiriques dans les trois quarts de nos actions 1 »; ita, 
cum cogilemus, nos psittacismo quodam, non ideis persaepe 
uli. Qua ex re accidere ut bene saepius judicemus, male 
autem agamus; quod non fieret, si efiecissemus ut essent 
« les vrais biens et les vrais maux sensibles 1 ». 

Immerito igitur Cartesium Cartesianosque homini libe- 
rum arbitrium putavisse Leibnitius existimat. 

Num vero, quia Cartesianam sententiam rejecit, Spinoza- 
nam assumat Leibnitius necesse est? Immo, contra, in eam 
vehementius etiam invehitur, cum « absurdum » Cartesii 
de liberlate, « monstrosum* » vero Spinozai dogma esse 
profiteatur. 

Attamen, non eodem quo erga Cartesium, in Spinozam 
disputandi genere usus, metaphysicaCartesio, moralia tan- 
tummodo Spinozae objecta proponit : scilicet, Cartesiana 
refutat argumenta, Spinozae vero assentire non vult. 

Pessime res demonstrare Spinozam persaepe Leibnitius 
asseverat. « Ce Spinoza, inquit, est plein de reveries bien 
a embarrass£es,etsespreHenduesd6monstrations deDeo n'en 
« ont pas seulement le semblant*. » Et alio loco : « Certe 
« Spinoza non est magnus demonstrandi arlifex 5 . » Facilius 
autem affirmavit quam probavit. Nam potius Spinozanis 
sententiis dogma opposuit suum quam falsas esse Spinozae 
sententias demonstravit; cuncta enim argumenta quse Spi- 
nozano de necessitate placito Leibnitius objicit in unum 

1. Monadologie, par. 28. 

2. Nouveaux essait, 1. II, chap. xxi. Janet t. 1, p. 164. 

3. Corr. avec Bourguet. Gerh., t. III, p. 546 (sans date). 
A..!bid. : Arnauld. Gerh., t. II, p. 133 (1688). 
SSO&ervaiions s£r V&thique de Spinoza. Gerh.. t. I, p. 148. 



Digitized by Google 



DE VOLUNTATE HUMANA 



11 



ejusdem enuntiatum breviter contraxerim. « Si omnia 
« necessitate quadam ex divina natura emanant, omniaque 
« possibilia etiam exsislunt, aeque facile male erit bonis et 
« malis. Tolletur ergo moralis philosophia *. » 

Quod nullo pacto significat absurda esse poenas atque 
laudes quibus homines sceleratos punire, bonos remune- 
rari consueverint, si e metaphysica necessitate humana 
facta pendeant. Eodem enim fere loco admodum contrariam 
Lcibnitius sententiam confirmat. « Eliam qui impotenti 
« sunt animo mereri possunt pcenam, et, generaliter, in 
« quorum potestale fuit male non agere, si scilicet voluis- 
« sent. An autem in eorum potestate fuerit vclle nihil ad 
« rem pertinet. Sufficit ad pcenam comperta voluntas scele- 
« rati % . » Quam sententiam in Theodicea amplilicat. 
« Quelque dependance, inquit, qu'on concoive dans les 
« actions volontaires, et quand me*me il y aurait une neces- 
« sitt absolue et math&matique (ce qui n'est pas), il ne s'en- 
« suivrait pas qu'il n'y aurait pas aulant de liberte qu'il en 
« faudrait pour rendre les recompenses et les peines justes 
« et raisonnables » Ut enim lupum nocentem vel insane 
furentem hominem occidere, sic aliquando vim adversus 
vim opponere fas : pcenis animalia emendari, praemiis 
animos addi : quae ad homines quoque meliores efficiendos 
plurimum valere. Denique, illius qui castigetur dolores, 
hujus contra qui laudetur gaudium perfecta exempla esse 
quae ceteros homines ad imitandum quasi horlentur. Quae 
cum ita sint, nec ea minus vera, seu homo necessario, seu 
libere agat, existimari debeant, etiamsi quod nominat 
Leibnitius « metaphysicam necessitatem » exsistat, pcenas 
tamen et praemia justa, quia utilia, esse fatendum intendit. 
Instituta igitur humana, qui necessario hominem agcre 

1. Observ. sur la premiere lettre a Oldenbourg. Gerh., t. I, p. 124. 

2. Ibid. % t. I, p. 127. 

3. Thiod. Gerh., t. VI, p.139. 

asserat, non evertere Leibnitio videlur. Ergoaliud Spinozse 
Leibnitius objicit cum tollere eum moralem philosophiam 
arguit. 

Quid autem his verbis signifieat? Duas quidem, ut 
videtur, res atque notando quodam distantes intervallo. 

Non, primo, tantum punire sontem vitae communi peru- 
tile est, sed etiam voluptatem quamdam moralem sapiens 
percipit cum sceleratum meritas dare poenas conscius est. 
Quae voluptas ex eo oritur quod quamdam animo juslitiam 
concupimus quam « punitivam » atque « vindicativam » 
Leibnitius nominat. « Cette justice, inquit, n'estfonde"e que 
« dans la convenance qui demande une certaine satisfaction 
« pour Texpiation d'une mauvaise action » Nam universi 
ordinem unius culpa periclitantem, pa3na refectum con- 
templari pulchrum esse. « On peut m&me dire, addit, qu'il 
« y a ici un certain dddommagement de Tesprit que le 
« desordre ofifenserait, si le chatiment ne contribuait pas a 
« r^tablir 1'ordre*. » Utrum autem ille de justo sentiendi 
modus aequus adhuc esset necne, si e metaphysica necessi- 
tale homines pendeant, dubium esse dicit. Illum igitur 
communem de jure sensum Spinozam in discriraen 
adduxisse. 

Omnino porro Spinozanum dogmade necessilate divinam 
tollit justitiam : quod Leibnitius pessimum esse arbilralur. 
Illud enim hac laudati supra propositi parte : « aeque facile 
« male erit bonis et malis », significare videtur. Quod et 
Leibnitii de secunda ad D. Oldenburgium Spinozae epistula 
observationes, et diversi Leibnitianorum operum loci aequc 
ad probandum valent. Non enim a metaphysicis rationibus 
moralia proposita Leibnitius separat, cum ad Gonringium 1 
haud ambigue scripserit : « Ego suppono, cum Carneade 

1. Thtod. Gerh., t. VI, p. 141. 

2. ttjd. 

:\. Cdrti av$c Gonrijirj. Gerh.. t. I, p. 160 (sans date). 

« (et Hobbius consenlit) justitiam sine utilitate propria 

« (sive praesente sive futura) summam esse stullitiam 

« Ergo, omne justum debet esse privatim utile ; sed cum 
« justitiae forma consistat in publica utilitate, sequitur quod 
« non possit accurate demonstrari haec propositio : homo 
« prudens debet semper agere quod justum est, nisi 
« demonstretur esse quemdam perpetuum vindicem publicae 

« utilitatis id est Deum, cumque sensu manifestum 

« sit, eum non esse semper vindicem in hac vila, superesse 
« aliam, id est esse aliquem Deum et humanam mentem 
« esse immortalem. » Quibus positis rebus, quod Spinozae 
Leibnitius objicit nunc manifestam in lucem producilur. 
Metaphysica enim si qua exsistat necessitas, poterunt, ut 
ait Spinoza « homines excusabiles esse, et nihilominus bea- 
« titudine carere etmultis modis cruciari* ». Id vero mons- 
trosum Leibnitius esse judicat. Si enim boni et mali nullo 
discrimine pcenas luere aut mercedem accipere possint, pro 
summa stultilia habendam esse justitiam : « Hoc, inquit, 
« non sine cautela transmittendum, et credibile est postu- 
« lare naturam Dei sive rerum perfectionem ut eae tandem 
« felices esse deprehendantur quarum voluntas recta est*. » 
Quod et alias gallico sermone confirmat : « Et comme unc 
« ndcessil6 insurmontable ouvrirait la porte a I'impi6t6, soit 
« par rimpunite qu'on en pourrait inferer, soit par Tinu- 
« tilite qu'il y aurait de vouloir rSsister au torrent qui 
« entraine tout, ii est important de marquer les dilTCrents 
« degrds de la nScessite' et de faire voir qu'il y en a qui ne 
« sauraient nuire, comme il yena d'autres qui ne sauraient 
€ 4tre admis sans donner lieu d de mauvaises consc- 
« quences » Ergo quod, si necessitas absoluta esset, Deus 
sontem punire, bonum praemio donare sine injustitia non 

1. Spinoza. Deuxikme lettre d Oldenbourg. Gerli., t. I, p. 128. 

2. Oktervations sur la deuxieme lettre d Otdenbourg. Gerh., 1. 1, p. 128. 

3. TMod. Gerh., t. VI, p. 33. 

posset, ideo Spinozano tolli placito moralem philosophiam 
Leibnitius concludit. 

Non igilur quod juslitiae humanae fundamenta, sed quia 
et illum « justitiae punitivae » sensum evertat, et, una cum 
divina justitia, sola refellat argumenta quibus homines ad 
juste vivendum impelli possint, Spinozam Leibnitius vitu- 
perat. Quod veroalium quemvis philosophum minus forsan 
a Spinoza avertisset, Leibnitii contra in eum valde iracun- 
diam movit. Nam, quas « morales veritates » dicit, demons- 
trare semper tota opera Leibnitius conatus est. « Ccepi 
« ipsemet inquisitioni rerum incumbere, inquit, tanto 
« vehementius, quanto ferebam impatientius me, maximo 
« vitae bono, certitudine scilicet aeternitatis post mortem et 
« spe beneficentiae in bonos ac innocentes aliquando appa- 
« rilurae, dejici per subtililates novatorum » Et linguam 
characteristicam universalem ita moralibus rebus idoneam 
se quaesivisse profitetur « ut sufficiat duos disputantes, 
« omissis verborum concertalionibus, sibi invicem dicere 
« calculemus» ». Unde patet praecipuam Leibnitii curam 
fuisse ut moralium propositorum quae maxima pars mor- 
talium pro veris ducunt, firmam demonstrationem insti- 
tueret. Quod satis cur tanta vehemenlia in Spinozam 
invectus sit, ad explicandum valere censeo. 

* 

Itaque Leibnitius hominem libero arbitrio indifFerentiae, 
ut Cartesius, ornatum esse, admittere animo non potest; 
necessario vero eum agere, ut Spinoza, contendere non 
vult. Ergo, ut voluntatis humanae naturam patefaciat, illi 
quae Cartesius ac Spinoza tribuerant simul negat, atque 

1. Confessio naiurse contra atheistas. Gerh., t. IV, p. 106. 

2. Sc. generalis characteristica. Gerh., t. VII, p. 64. 

ita positivam suam de humana voluntate sententiam cons- 



Cum indifferens Cartesius arbitrium humanum esse con- 
tenderit, determinatum contra Leibnitius esse confirmat. 
Nam, ut ipse scrihit : « indifferenti determinatum oppo- 
« nitur 1 ». Ergo nunquam sine causa hominem agere. 
Cum, igitur, quid sibi faciendum sit homo quivis consi- 
deret, haud dubium videri quin e rebus circumstantibus 
atque ingenii praesenti habitu ejus sententia omnino pen- 
deat. 

Attamen ne ex ea re « coactum » humanae voluntatis 
decretum esse inferas. « Coactum enim est cujus princi- 
pium est externum'. » Non autem externum, sed inter- 
num esse quod hominem ad agendum impellat. « Los 
« motifs n'influent pas sur Fesprit comme les poids sur 
« la balance; mais c'est plutdt l'e«prit qui agit en verlu 
« des motifs qui sont ses dispositions a agir 3 . » Ut enim, 
in mechanicis, vim quamdam longitudine certa sagiltaB 
imagine describi solere, sic voluntatem humanam figurari 
posse, quae ad agendum semper parata sit, atque ageret 
nisi quid impedimento esset. Ergo cum unusquisque nos- 
trum quamlibet faciat rem, minus quod talia sint ad 
agendum momenta quam quia ipse talis sit, agere. Idcirco 
jure unumquemque non res in se, sed se sponte agere sua 
sentire. Humanorum enim factorum in quoque homine 
principium versari. « Spontaneum », autem, esse « cujus 
principium sit in agente. 4 » 

Suae igitur naturaj hominem quemque Leibnitius obno- 
xium esse confitetur. Non tamen commisit ut nos nullo 

1. De libertate. Gerh., t. VII, p. 108. 

2. Ibid., t. VII, p. 108. 

3. Corr. avec Clarke (1715 ou 1716). Gerh., t. VII, p. 392. 

4. Theod. Gerh., t. VI, p. 296 (locus a Leibnitio laudatus atque probatusi. 

modo aptos ad mutandam nostram indolem esse conten- 
deret. Haud quidem, ut verum loquar, per vim nosmet ipsos 
commutare posse Leibnitius existimat. Num : « 1'esprit 
« n'a pas un pouvoir entier et direct d'arreler toujours ses 
« ddsirs 1 ». Atqui quasi obliqua quadam via nosmet ipsos 
sine ullo dubio, emendare posse contendit. Semper enim 
eam nobis esse facultatem ut cupiditati praesenti cupidi- 
tatesalias opponamus, hisque illam tandem vincamus. lllud 
unumquemque facere posse, seu : « en provoquant en soi 
« des de~sirs ou inclinations contraires », seu : « en faisant 
« diversion a ces de*sirs memes... par des occupations d'une 
« autre nature* ». Difficillimum autera, qui nobis se prae- 
beant modi ut praesentem cupiditatem vincamus, justo 
meminisse tempore. « Comment s'aviser de le faire au 
« besoin? inquit Leibnitius. Car c'est la le point, surtout 
« quand on est occupe' d'une forte passion. II faut donc 
« que 1'esprit soit pr6par6 par avance et soit deja en train 
« daller de pense^o en pensde pour ne se pas trop arreler 
« dans un pas glissant et dangereux 1 . » Ceterum parvulis 
ad illud viis animum humanum parari posse. « Supposons 
« qu'Auguste pr6t a donner des ordres pour faire mourir 
« Fabius Maximus se serve a son ordinaire du conseil 
« qu'un philosophe lui avait donn6 de r£citer 1'alphabet 
« grec avant que de rien faire dans le mouvement de sa 
« colere; cette re^flexion sera capable de sauver la vie de 
« Fabius et la gloire d'Auguste 4 . » Sic hominem suum 
ipsius dominum esse atque indolem suam in melius ver- 
tere posse. « Nous avons un certain pouvoir encore sur 
« notre volonte', parce que nous pouvons contribuer indi- 
« rectement a vouloir une autre fois ce que nous voudrions 

1. Nouveaux essais, 1. II, chap. xxi, 6d. Janet, 1. 1, p. 176. 

2. Ibid., p. 174. 

3. Ibid. 

4. Thiod. Gerh., t. VI, p. 309. 

« vouloir pr&senlement 1 . » Nec sane dubilandum esse 
quin reipsa in natura alicujus et in rebus ejus vila? 
adjunclis quairend* sint causai cur ipse semet emendare 
velit : neminem tamen semet ipsum, si velil, mutare non 
posse. 

Sic, cum indeterminatum Cartesius, determinatum rursus 
arbitrium humanum Leibnitius esse opinatur. Atqui non 
coactum esse hominem scd spontaneum in agendo exis- 
timat. 

Et eodem modo Spinozanis sententiis contrarias de arbi- 
trio humano Leibnilius opposuit. Cum enim necesaario 
Spinoza, non necessario hominem agere Leibnitius censet. 
Coniingentia igitur humani arbilrii decreta esse profes- 
sus est. 

Quae fortasse quibusdam cum anteccdentibus propositis 
parum cohaerentia videbuntur. Immerito. In illo enim 
maxime Spinozam erravisse Leibnitius contendit quod 
necessario, quia determinate, hominem agere statuerit. 
Etenim « indeterminato » « determinatum», « contingens » 
autem « necessario » * esse opponendum. Idcirco eum qui 
Cartesianum Uberum rejecerit arbitrium, et Spinozanam 
tamen adhuc necessitatem rejicere posse, cum nihil 
admodum impediat quin, quanquam determinatum, simul 
contingens humanum sil arbitrium. 

Quod quidem plerosque non satis intellexisse videri, quia 
perpauci satis verborum « necessarii » et « contingenlis » 
varios sensus distiuxerint '. Tribus enim modis vocem 
« necessitatem » inlellegi posse, cum metaphysica, aut phy- 
sica, aut moralis sit necessitas. Id primum e metaphysica 
vel logica necessitate pendere cujus « oppositum contra- 

1. Thiod. Gerh., t. VI, p. 296. 

2. Gerh., t. IV, p. 438. 

3. Corr. avec Nicaise. Gerh., t. II, p. 569 (1697). 

Cresson. 9. 

dictionem implicct ». ld autem secundum e physica vel 
hypothetica quod, causis datis, non fieri non possit, nec 
tamen e causis metaphysice necessariis manet. Illud de- 
nique e morali pcndere necessitate « cujus contrarium 
implicet imperfectionem seu absurditatem moralem 1 ». 
Quidquid autem e physica, simul e morali pendere neces- 
sitate. Nam quidquid sit, aut necessario, aut quia sint 
bonae ejus causse, exsistere. Inde aliquid ambigui. Cum 
enim delerminate homo sempcr acta faciat, physice neces- 
saria esse ejus facta manifestum apparere; nam quod 
determinatum, id physice necessarium est. Sed quod physice, 
nullo modo metaphysice necessarium dici posse. Cujus rei 
hoc adhibet Leibnitius exemplum * : flagae Comitum obiisse 
Spinozam : alio sane loco potuisse obire : non tamen alio 
loco, cum ille noster creatus esset mundus< vita excedere 
potuisse. Sic non metaphysice, sed physice necessario, ut 
moituus sit, moreretur oportuisse. Cujus rei oblivisci qui 
necessario quia determinate hominem agere contendant, 
cum moralis, non metaphysica sit humanorum factorum 
necessitas. 

Itaque cum necessario Spinoza, non necessario quamvis 
determinate Leibnitius humana; decreta voluntatis pronun- 
tiari statuit. 

Tribus igitur verbis quid humanae voluntatis proprium 
sit Leibnitius significat. Determinatum quidem, sed sponta- 
neum atque contimjens omne arbitrii humani decretum 
esse aflirmat; sic e morali quadam, non e metaphysica 
necessitaie voluntatem humanam pendere. Ita neque 
facultale nescio qua omnino indifFerenti hominem semet 
ipsum ad agendum ferre, nec metaphysica quadam neces- 
sitate obrui. Nam, ad agendum « inclinari » non « cogi ». 

1. Ue rerum orig. radicali. Gerb., t. VII, p. 304 (1697). 

2. The-od. Gerh., t. VI, p. 217, 218. 

Ut ipsius vcrba referamus : « La prevalcnce des biens 
« apergus incline sans nScessiter «. » Quod illarum rerum 
genus signiQcat quarum conlrarium « implicat », non « con- 
tradictionem », sed « imperfectionem » « seu absurditatem 
moralem ». 

* 

Quae cum ita sint, nunc patet quod illo capite demons- 
trare nobis in animo erat. Non enim nisi divinae volun- 
tatis natura perfecte cognita quo sensu et cur humanae 
voluntati illud tribuerit Leibnitius quod tribuit, omnino 
intellegere nos posse diximus : quod nullo modo nunc in 
discrimen adduci posse videlur. 

Namque cum contingentes volitiones humanas, alias eas 
atque sunt esse potuisse declarat : universum igitur aliud 
atque est, ergo non unam tantum rerum seriem fuisse 
potuisse asseverat. Sequitur ut Deum aliter egisse atque 
egerit minime repugnare contendat. Itaque cum de 
humanae voluntatis natura judicare videlur, de divina 
reipsa voluntate judical. Si quis ergo perfecte quid Leib- 
nitiana sententia de voluntate humana significet et cur eam 
defendat, intellegere velit, illum quomodo Leibnilianus 
ad agendum se ferat Deus, et cur eum Leibnitius agere, ut 
dicit, contendat, perscrutari antea necesse est. 

Eodem porro modo, cum Leibnitius moralem necessitatem 
esse confirmat, ut homo quisque id velit quod velit, hoe 
futurum fuisse malum tacite affirmat, si universum aliud 
factum esset atque revera esl. Deum igitur, ut sit mundus, 
quia bonus illc mundus, voluisse arbitratur. Ergo iterum 

1. Nouveaux essais, t. 11. chap. xxi. 

cum de voluntale humana loqui vidclur, de divina tamen 
voluntate verba facit. Quid porro inde significet et quare 
dicta dicat si intellegere volueris, qualem volunlatera Deo 
Leibnitius et cur illam ei tribuerit consideres oportet. 

Leibnitiana igitur de voluntate humana sententia qualis 
sit et cur talis sit cum nobis pcrspicere proponamus, quo- 
modo Deus agat prius introspicere debemus. Sic enim 
tantum enuntiatum illud : « lcs motifs inclinent la volontS 
« sans la ndcessiler », perfecte assequemur alque etiam cur 
homo simul et determinatus in agendo et liber dici possit 
percipiemus. 

Illud autem nobis minime admirandum videbitur, cum 
Leibnitius duas has scripserit sententias : « Mea principia 
« talia sunt ut vix a se invicem divelli possit. Qui unum 
« bene novit, omnia novit 1 ; » atque germanica lingua : 
« Gleich wie crnehmlich ein Urquell aller Ding ist, so ist 
« auch alle grundlichc Erkantniss aus dem Erkantniss 
« Gottes zu leiten, und in seinem Liecht sehen wir das 
« Liecht 3 ». 

1. Corr. avec des Bosses. Gerh., t. II, p. 412 (1710). 

2. Gerh., t. VII, p. 111. 

Ut inter Cartesianam atque Spinozanam sonlonliam de 
humanae voluntatis natura, sic inler Carlesianum Spinoza- 
numque placilum de divinae volunlatis natura Leibnitia- 
num de Dei arbitrio dogma quasi medium locum obtinet. 
Immo etiam ut Carlesii Spinozaeque negandis de humano 
arbitrlo opinionibus, sic utriusque negandis de divino arbi- 
trio placitis Leibnitius propriam suam de eadem re sen- 
tentiam constitui«se videtur. 

♦ • 

Cartesio, ut homini, sie Deo « liberum arbitrium inditTe- 
rentiae » incsse visum est. Quod Leibnitius non modo fal- 
sum esse contendit, verum etiam vehementibus incusare 
verbis non dubilat. 

Deum non tantum res exsistentes, sed eliam ipsas 
« essentias » ipsasque « notiones communes » libere crea- 
visse Cartesius ponit. Itaque « possibilia » cliam, ipsamque 
rationem « conlingentia » existimari debere. Omnipo- 
tc:.liam cnim Dei eum qui aliud quodlibet dogma asserat /* 

evertere. « Cest, en effet, ait, parler de Dieu comme d'un 
« Jupiter ou d'un Saturne et Tassujetfir au Styx et aux 
« Destindes que de dire que ces vdritds sont inddpendantes 
« de lui 1 . » Et alio loco : « Si les hommes entendaient bien 
« le sens de leurs paroles, ils ne pourraient dire sans blas- 
« pheme que la vdrite* de quelque chose prccede la con- 
« naissance que Dieu en a*. » Nec quidem quomodo Deus 
efficere potuisset ut montes sine vallibus sint nos intelle- 
gere; sed si efficere voluisset, eum poluisse nos scire*. 
Nam intellcgere esse : « embrasser de la pense"e » : scire 
autem « toucher de la pensee* ». Inde finitum hominem 
quomodo infinitus agat Deus, ut non intellegere, ita 
scire posse. Neque rationem parum esse firmam nos con- 
cludere fas. J^ternas enim essc essentias et noliones com- 
munes nos clare ac dislincle percipere. Quod si verum non 
esset, Deum nos errare voluisse falendum. Illud aulem 
repugnare. « Sed quemadmodum Poetae fingunt a Jovc 
« quidem fata fuisse condita, sed postquam condita fuere 
« ipsum se iis servandis obstrinxisse, ita ego non puto 
« essentias rerum mathematicasque illas veritates quae de 
« ipsis cognosci possunt, esse independentes a Deo; sed 
« puto nihilominus, quia Deus sic voluil, quia sic disposuit, 
« ipsas esse immutabiles et aeternas; quod seu durum seu 
« molle esse velis, sufficit mihi quod sit verum 1 ». 

Quae adeo « insana » Leibnitius arbitratus est, ut haec 
scribere non dubitaverit : « Cetle doctrine introduit quelque 
« chose d'aussi ridicule que la d£clinaison des atomes 
« d^Epicure*. » 

1. Lettre au pere Mersenne. Lettre lxxi, t. IV, p. 438, 6d. de 1724. 

2. Ibid., Lettre xliii, t. II, p. 555, ibid. 

3. Au pere Mersenne^ loco citato. 

4. A M"\ Lettre xli, t. II, p. 536, ed. de 1124. 

5. Descartes. Rip. aux cinquUmes object., t. I, p. 72, e"d. de 1663. 
fi. Theod. Gerh., t. VI, p. 306. 

Cartesium cnim, cum <r omnipotentiam » Dei tueri sibi 
videatur, Deum « tyrannum » 1 describere ; et, ut propria 
auctoris verba referam : « il ddtruit sans y penser tout 
« Famour de Dieu et toute sa gloire* ». 

Etenim, num « sapientem » Cartesianum esse Deum nos 
dicturi simus? Immo, sapientem illum nominari qui quid 
bonum sit percipiat. Nullo igitur modo sapientem Carte- 
sianum Deum, antequam egerit, sine repugnantia dici 
posse; non enim bonumcognosse, priusquam naturam boni 
creaverit. 

Num porro eum semper quid sit verum cognosse, vel 
etiam intellectu quodam prseditum fuisse existimaturi 
simus ? Immo, neque verum, cum nondum sit, inlellegi 
posse, nec inteilectum quemvis exstilisse fatendum cum 
nihil adhuc intellegi posset. Ergo antequam « essentiam » 
veri formaverit Dcus, neque eum verum intellexissc, nec 
ullum eum habuisse inteUectum, nisi immerito, dici 
posse 3 . 

Porro etiam, neque bonum Deum, nec ulla voluntate 
ornatum nisi absurde Cartesium affirmare posse Leibnitius 
contendit. Num enim bonum Cartesianum Deum dicturi 
simus ? Immo, nullam esse boni naturam antequam ipse 
fecerit. Itaque « quel sujet pourrait-on avoir de le louer de 
« ce qu'il a fait, s'il avait fait egalement bien en faisant 
« tout autre chose 4 ? » Num ei voluntas tribuenda? Immo 
voluntatem nullam, nisi quid bonum sibi proponat exsis- 
tere posse. Nullam idcirco in Deo inesse voluntatem posse, 
priusquam ipse Deus boni essentiam formaverit. 

Non Deum igitur ratione praeditum mundi auctorem esse 
concepisse Cartesium, sed furentem quemdam, insanum 

1. Lctlre d Fabri. Gerh., t. IV, p. 258 (sans date*. 

2. Disc. de mitaph. Gerh., t. IV, p. 428. 

3. Gerh., t. IV, p. 299. 

\. Thfod. Gerh.. t. VI, p. 219. 

monslrosumque « or.uioupvov » qui, cum fureret, mundum 
ipsamque rationem creaverit. « Ce n'est pas un Dieu 
« comme on se Timagine et comme on le souhaile, cest-a- 
« dire juste et sage, faisant tout pour le Bien des crSalures, 
« autant qu'il est possible, mais plutdt quelque chose 
« d'approchant du Dieu de Spinoza, savoir, le principe des 
« choses, el une certaine puis?ance ou Nature primilive qui 
« mel tout en action et fait tout ce qui est faisable *. » Perab- 
surdum igitur Cartesianum de divina voluntate dogma 
esse concludit. 

Quod autem argumentum Cartesius ad luendam opinio- 
nem profert, parum valere Leibnitio videtur. Etenim, quod 
Deus rationi pareat, non necesse esse eum ab alio pendore 
Deo atque minus potenter ac libere agere contendas. 
Ipsum Cartesium, cum duos esse verbi libertatis sensus 
confirmet 4 , quomodo sua minui possit opinio invenisse. 
Illum enim maxime potentem ac liberum esse quia se ipso 
solo ad agendum determinelur. Quibus rebus positis, 
non minus potentem liberumque Deum dicendum, si 
rationi semper obediat. Ipsum enim Deum et boni atque 
veri 'essentiam, et rationem perfectam esse : cum igitur 
rationi pareat, sibimet ipsi lanlummodo parere et se ad 
agendum ferrc, non rebus ferri. Porro omnino perfecte 
agere, cum ipse perfectum bonum sit. ldcirco tanto eum 
liberius atque potentius agere quanto boni naturaj magis 
asserviat*. 

Ergo toto ccbIo erravisse Cartesium, qui, ne Deum non 
omnipotenlcm faceret, ipsam Dei essentiam everterit ct 
Fortunae, non vero Deo mundum obnoxium esse revera 
declaraverit, Leibnilius concludit. Quem in errorem lapsu- 

1. Gerh., t. IV, p. 29J. 

2. Cf. Descartes. I.eltre h Mersenne, loc. cit. 

3. Lellre d Philippi. Gerh., t. 111. p. 283 (1680). 

rum esse quicumque Deo liberum illud tribuat arbitrium 
quod, ut in homine, sic in Deo, contradiclibnem implicot 
atque rationis principio omnino contrarium sit. 

♦ * 
- 

Quibus autem rationibus Spinozanam de divinai volun- 
tatis necessitate opinionem Leibnitius tastidiat, salis in 
superiore capite diximus. Gum enim hominem a Deo Spi- 
noza non secernat, sed tantum divinae substantiai modum 
illum esse opinetur, argumenta quibus liberum esse homi- 
nem a Spinoza negalur, in hominem ideo tanlum valent 
quod in Deum valent. Cum igitur metaphysica sua neces- 
sitate tollere Spinozam moralem philosophiam Leibnilius 
confirmat, simul cur Deum nccessario agerc nolit, atque 
contingcntem essc humanam volitionem arbitretur satis 
declarat. Idcirco Deum nulla esse metaphysica necessitale 
obrutum Leibnitius censet, quia si revcra esset, xa Y|0ixa 
delerentur. 

* 

(Juae cum ita sint, quid de natura divinse voluntatis Leib- 
nitius senserit facillime intellegitur. 

Cum Deo voluntatem quamdam inessc prorsus indifte- 
rentem atque ab intellectu nullo modo pendenlem absurdum 
Lcibnitio csse videalur, inlellectum Dco tribuendum arbi- 
tratur. 

Deo autcm si quis inlellectum tantum sine ulla volun- 
tate adscripserit, Spinozanam sententiam vix ofTugcre 
poterit. Etenim omnia quae exsistant divini intelleclus 
meras esse « idcas » eum dijudicare necesse est. Unam 
igitur rerum seriem possibilcm fuisse reipsa suscipit. Si 
enim omnia qua? sunt, divini intellectus « ideai » sunt, 

nec inter « ideas » suas quae « possibilia » creaturus sit, 
quae non, Deus eligit, nulla idcirco res alia atque est 
esse poterit. Ergo aut omnia necessario fieri confilendum 
est, aut Deo voluntatem quamdam atlribuas oportet. 

Deo igitur Leibnitius simul et intellectum et voluntatem 
inesse censet. Cartesianam autem sententiam, dum Deo tri- 
buit intellectum, atque una Spinozanam, dum Deum volun- 
tate vult esse ornatum, rejicit. 

II 

Qualia autem illum intellectum illamque voluntatem esse 
statuerit ut divinorum atque inde humanorum naturam 
decretorum satis cognoscamus primum nobis perspicien- 
dum est. 

- 

Omnino perfectum intellectum divinum esse Leibnitius 
arbitratur. Quod quidem sine ullo dubio esse debet. Quid- 
quid enim « perfectio » dici potest, in Deo perfectum inesse 
necesse est. Illud autem « perfectio » dicilur quod, ut gal- 
lice Leibnitius scribit, « est susceptible du dernier degre^ 1 ». 
Quis porro dubitet quin Deus perfecto intellectu ornatus 
sit, cum scientiam perfectam esse posse pateat? 

Quid autem intellectus, si ideas quibus agitatur detra- 
xcris, vel quid intellectus qui nihil inlellegeret ? Si quis 
enim intellegit, aliquid ipso facto intellegit. Qui inlellec- 
tum quemvis sine ideis concipere putal, verba, ut ita dicam, 
pro rebus accipit. Gum igitur rebus quas intellegit divinus 
intelleclus non separari nisi abslracte possit, Deo, primum 

1. Disc. de mitaph. Gerth., t. IV, p. 427. 

vacuum, postea idearum plenura assignare intelleclum 
perabsurdum esse viderelur. Nam si Deus semper intellectu 
praedilus est, ideas omnes quae in eo sunt semper intellexit. 
Ergo quo sensu Plalo aeternas esse « ideas », eodem ferme, 
Leibnitius 1 , cum Deo intellectum aeternum assignat, ante 
res et a parte rerum eum omnia possibilia simul semperque 
mente comprehendisse arbitratur. Ita ideas Dei cum divino 
intellectu admodum assimilat". 

Inde non Deum suas ideas decreto quodam suae volunta- 
tis formare, non igitur contingentes eas esse apparet. Immo 
e divina natura sunt. Ut autem melaphysice necessario Deus 
exsistit, sic metaphysice necessario ea sunt possibilia quae 
possibilia sunt. Possibilia autem sunt quse non implicant 
contradictionem. Quidquid igilur intellectu quolibet intel- 
legi potest a Deo semper intellectum est. Neque quod 
« impossibile » est Deus « possibiJe » efficere, nec quod 
nullo modo mente comprehendi potest comprehendere 
potuit, utpole qui essentias aeternasque veritates non crea- 
verit, sed receperit. Non enim naturam suam e nihilo fecit, 
sed e natura sua, quam commutare non valet, omnia creata 
extraxit. 

Itaque de Deo scribere Leibnitius non dubitavit : « Les 
« ve"rite"s elernelles, objets de sa sagesse sont plus invio- 
« lables que le Styx 3 ». 

Quae sint, apud Leibnitium, divini inlellectus ideae jam 
satis patet. Quarum, ut consilium nostrum ad effectum 
adducamus duae praecipue species nobis discernendae : una 
ipsorum possibilium, aitera quae in ipsa essentiae bona» idca 
consistit. 

1. Corr. avfic Huet. Gerh., t. UL P, 17- « Doctrina Platonis metaphysica et 
moraiis sancta est rectaque, et quee de ideis «ternisque veril.itibus habet, 
admiranda. » (Sans date.) 

2. Causa Dei asserla. Gerh., t. VI, p. 410. 

3. Thtod. Gerh., t. VI, p. 175. 

Possibilium duas Leibnitianus Deus sponte sua formas 
concipere videtur : quippe qui et t& etdV, abstracta atque uni- 
versalia, et individuorum ideas ut possibilia ih menle 
teneat. Quam rem ut exemplo explanem, ex omni seterni- 
tate Deus et «xutov tov av8pu>7tov et Spinoz» ideam concipit. 
Nec dubium quin multum inter illas possibilium species 
intersit 1 , cum allera absolute, altera relative tahtum possi- 
bilis sit. Illud enim quod mere abslractum est e verilatibus 
aeternis tantum pendet; illud vero quod individuum est, 
tahtum quod in universo quodam possibili versatur, possi- 
bile merito dici potcst. Quod uno ut verbo complectar, indi- 
viduum non nisi cum « compossibilibus » certis possibile 
existimari debet. Sic nullum creare vel etiam intellegere 
Deus universum potuissct in quo quadratum eamdem 
quam circulus naturam haberet. Universum autem quod- 
dam in quo Spinozai vita non « possibilis » fuissct non 
tantuni intellegere, sed creare Deus poluit. Individuam 
igitur quamlibet rem « possibilem » merito non dixeris, 
nisi rerum seriem quamdam ut possibilem ahtea conce- 
peris. 

Quod autem ad boni ideam attinet, tres bonitatis 8 formas 
Dcum concipere Leibnitius putare videtur. Metaphysicum 
primum est bonum « quod in non intellegentium perfec- 
tione consistit »; physicum, secundum, quod « ad substan- 
liarum intellegentium commoda » pertinet; morale denique 
c( quod de earum aclionibus virtuosis et vitiosis quo 
« malum culpae perlinet accipilur' ». Quas boni species 
Deum concipere simul atque sui ipse conscius sit : nam 
ipsam Dei essenliam cum absoluti boni natura confundi, et, 
cum semet ipse perfecte Deus cognoverit, diversas boni 
simul formas percipere. 

1. Corr. avec Arnaull. Gerh., t. 11, p. 49 (l(»8tf\ 

2. Causa Dei asserta. Gerh.. t. VI, p. U3. 

3. lbid., p. 443. 

Omnium igitur possibilium quasi geometricum locum 
divinum esse intellcctum; eorum autem scienliam habere 
simplicis inlellegenliaj 1 ; quam scientiam nunquam augeri 
minuive posse, cum Deus plcne semper omnium quae 
exsistere possint fuerit futurusque sit conscius. 

* 

♦ * 

Ut perfectum intellectum, sic et voluntatem prorsus 
pcrfectam Deum habere Leibnitius asseverat; quod esse 
necessarium patet. Nam et perfectam esse posse voluntatem 
cum ad bonum perfectum ferri possit, et Deum, si omnino 
perfectus sit atque voluntatem habeat, admodum perfecta 
frui voluntate statuendum est. 

His autem rebus positis, duos divinae voluntatis slatus, 
alterum voluntatis « antecedentis » seu «praeviae», alterum 
voluntatis « consequentis » seu « finalis » Leibnitius esse 
contendit *. 

Cum enim perfecta divina voluntas sit, sua natura ad 
bonum absolutum ferri, omnia igitur quae vel metaphysica 
vel physica vel moralia bona sint voluntatem divinam velle. 
Quem voluntatis statum, « voluntatem antecedentem 3> 
dicit Leibnitius. Illud autem notandum est quod, cum ipse 
Deus cum absoluto bono confundatur, semet ipsum sua 
antecedenti voluntate omnino velit. At semet ipsum Deum 
iterum creare non posse : Deum, alterum Deum a se ipso 
atque sui ipsius consimilem generantem non nisi absurde 
concipi. Ergo Deum id, quod antecedentis suae voluntatis 
verum objectum sit, omnino efficere non posse. 

Inde alterum illum voluntatis statum quem voluntatem 
consequentem Leibnitius dicit. Gum universum, non Deum, 
Deus tantum creare possit, imperfectum velit aliquid 

1. Causa Dei asserla. Gerh., t. VI, p. 440. 

2. Ibid., p. 442. 

objectum esse necesse. Diversas ergo possibilium universo- 
rum ideas quas mente concipiat, eum inspicere. Nec 
dubium quin, si possibilia omnia simul compossibilia 
essent, omuia simui quae bona sunt crearet. Nam illum 
oplimum esse mundum « per quem maxima fiat possibilium 
productio 1 ». Gum autem non possibilia omnia compossibilia 
dici possint, Deus inter diversa possibilia universa quai 
concipiat delectum habeat oportere. Sed cum absolutum 
bonum antecedenti sua voluntate velit, optimum inter 
possibilia universa Deum seligere atque creare. Nec dubi- 
tandum quominus in illo universo et melaphysica el 
physica et moralia mala plura versentur; quas non velle 
Deum, sed permittere'. Bona enim, quia bona sunt, Deum, 
ut sint, decernere; mala autem esse sinere, quia, si non 
essent, et bona non essent. 

Sic ab intellectu divino simul atque a divina volunlate, 
divina decreta pendere Leibnitius putat. Nec, utvera dicam, 
nisi abstracte divinum inlelleclum a voluntate divina sepa- 
rari posse contendit : quippe qui germanice scripserit : 
« Solches alles ist bei Gott auf einmal im hochsten Grad 
beisammen » Attamennon immerito deiisseparatim cogi- 
tat qui ea introspicit. 

* 

♦ » 

Illo autem voluntatis suae decreto unam rerum possibi- 
lem seriem sponte sua ad exsistentiam pervenire Deum tan- 
tummodo permittere affirmat Leibnitius. Illud enim possi- 
biliumesse proprium quod in intellectu divino haudquaquam 

1. De rerum origin. radicali. Gerh., t. VII, p. 304. 

2. « Unde Thomas de Aquino, post Augustinum, non incommode dixit 
Deum permittere quaedam mala fieri, ne multa bona impediantur. » Causa 
Dei asserta. Gerh., t. VI, p. 444. 

3. Gerh., t. VII, p. 112. 

inertia jaceant, sed, cum in eis vis quaedam sil, acl exsislen- 
tiam tendant. « Agnoscere debemus, inquit Leibnitius, eo 
« ipso quodaliquid polius exsistat quam niliil, aliquam in 
« rebus possibilibus, seu in ipsa possibililale vel essentia 
« esse exigentiam exsistentiae, vel (utsic dicam) praetensio- 
« nem ad exsistendum, ct, ut verbo complectar, essentiam, 
« per se, tendere ad exsistentiam. Unde porro sequitur, 
« omnia possibilia seu essentiam, vel realilatem possibilem 
« exprimentia pari jure ad exsistentiam tendere, pro quan- 
« titate essentiae, seu realitatis, vel pro gradu perfectionis 
« quem involvunt; est enim perfeclio nihil aliud quam 
« essentiae quantitas 1 . » Quod, alio loco, Leibnitius sic 
demonstrare conatur. « Haec propositio : omne possibile 
« exigit exsistere, probari potest a posteriori, posito aliquid 
« exsistere; nam, vel omniaexsistunt, et tuncomne possibile 
« adeo exiget exsistere ut exsistat, vel quaedam non fcxsistunt, 
« tunc ratio reddi debet cur quaedam prae aliis exsistant. 
« Haec autem aliler reddi non potest quam ex generali 
« essentiae seu possibilitatis ratione,posito possibile exigerc 
« sua natura exsistentiam, et quidem pro ratione possibili- 
« tatis, seu pro essentiae gradu. Nisi in ipsa essentiae natura 
« esset qusedam ad exsistendum inclinatio, nihil exsisteret ; 
« nam, dicere quasdam essentias hanc inclinationem habere, 
« quasdam non habere est dicere aliquid sine ralione, cum 
« generaliter videatur exsistentia referri ad omnem essen- 
« tiam eodem modo*. » Ut igitur Dei essentia sponte sua 
ad exsistentiam inclinat, atque cum nihil impediat, neces- 
sario Deus exsistit, sic « dici potest omne possibile exsisti- 
« turire prout scilicet fundatur in Knte necessaiio aclu 
« exsistenle, sine quo nulla est via qua possibile perve- 
« niret ad actum • ». 

1. De rerum orig. radicali. Gerh., t. VII, p. 303. 
2 Gerh., t. VII, p. 194. 
3. Ibid., t. VII, p. 289. 

Itaque Deum, cum quae possibilia actu exsistere debeanl, 
quae non, judicet, et universum unum ab essentia in exsis- 
tentiam transire sinat, nihil aliud statuere quam ut jure com- 
possibilium quaidam series ad exsistendum conetur, imme- 
rito autem ceterae. Quod gallice Leibnilius scribit : « Cette 
« raison (du choix de Dieu) ne peut se trouver que dans la 
« convenance ou dans le degrd de perfection que ces 
« mondes contiennent, chaque possible ayant droit de prd- 
« tendre a 1'existence a mesure de la perfection qu'il enve- 
« loppe 1 . » 

Non igitur exsistere omnia quaB possibilia sint : ne 
omnia quidem exsistere quae, si separatim inspexeris, 
bona vel etiam optima sint. llla tantum fieri quae compos- 
sibilia sint atque meliora in summa quam ulla quaevis alia 
compossibilium series. Nec tamen ipsis possibilibus illum 
quem ad exsislendum conatum habeant Deum tribuere, 
cum, ut gravia ad terrestre centrum, sic possibilia sponte 
sua ad exsistentiam tendant. Idcirco, cum Deus unam 
rerum seriem creare decernat, impedimenta tantummodo 
tollere quae illi seriei obstarcnt*. 

III 

Nunc itaque quomodo divina voluntas agat patefactum 
videtur. 

Intellectum divinum ex ideis- possibilium compossibi- 
liumque atque ipsius boni conslare Leibnitius putat : quas 
aeternas esse ideas atque e natura divina, adeo ut, non 
modo eas Deus creare non potuisset, vcrum etiam, si non 
essent, ipse non esset. 

Deum voluntate sua bonum absolutum natura velle, sed 

1. Monadologie, par. 54. 

2. Cf. Boutroux. Intr. d la Monadologie, p. 85. 

cum Deum altcrum creare noii queat, optima rerum possi- 
bilium series sit, decernere. 

Voluntatis aulcm divinae decretum nihil plus eflicere 
quam utesse permittat quod ad exsistendum jam conclur. 
Etenim possibilia sponte ad exsistentiam tendere. Ergo, 
ut qui funem quo grave aliquid suspcndatur secet, id 
cadere sinere, sic Deum possibilia quod facere jam eona- 
rentur tantum decreto suo permittere. 

Quibus positis principiis, quo sensu Leibnilius et Deo et 
homini libertatem tribuat, rebus contra ceteris abnuat facile 
intellegemus. 



Cmksson. 



CAPUT TERTIUM 



OE HUMANA DIVINAQUE LIBERTATE 

CUR LEIBNITIUS DEO ATQUI HOMINI LIBERTATEM TRIBUAT 
CKTERIS AUTEM REBUS NEGET 



I 

Nunquam fortasse clarius suam de humana divinaque 
libertate sententiam Leibnitius professus est quam cum 
haec proposita scripsit : « Si 1'on oppose libre a ne"cessaire, 
« il n'est autre chose que ce qui est contingent, pourvu 
« qu*il se fasse ensuite de la deliberation. Si on foppose a 
« la contrainte, libre est une suite de la nature de la chose 
« autant qu'elle enferme une puissance, et, en ce sens, on 
« est d'autant plus libre qu'on est plus d^termine' de soi- 
« meme a bien faire. Je tiens que Dieu et nous sommes 
« libres, suo quisque modo, de toutes ces deux faQons; entie- 
« rement, suivant la premiere, et a mesure de notre perfec- 
« tion, suivant la seconde 1 ». Quis autem illarum sensus 
enuntiationum sit explicare nunc nobis in promptu est. 

Tres, ut vera dicam, e prioribus propositis sententiae 
extrahi posse videntur, inter quas prima ad similitudinem 

i. Corr. avec Burnett. Gerh , t. III, p. 168 (1695). 

humanse atque divinae voluntalis attinet, cum, ex antece- 
dentibus diclis, concludi possit conlendere Leibnitium con- 
tingentia spontaneaque, quamvis suo quodque modo, hu- 
mana divinaque esse decreta ; secunda vero significat quid 
inter humanae, divinae, diversorumque hominum volun- 
tatis libertatem intersil, cum eo majore libertate agere 
quemque quo perfectior sit Leibnitius arbitretur; tertia 
denique designat quid humanae divinapque voluntatis libera 
decreta atque ceterarum rerum agendi modum distinguat, 
cum eas tantummodo liberas Leibnitius dicat substantias 
quae deliberent antequam agant. 

Quae tria proposila quid vere significent, curque a Leib- 
nitio accepta sint nobis inspiciendum esse videtur. 

II 

Quo sensu, Deum prius, deinde hominem liberum Leib- 
nitius dicit, cum eamdem utrique sponlaneam contingen- 
temque voluntatem assignat, utrumque tamen « suo 
quemque modo » liberum esse arbilratur? Quod oplime 
explanavisse videlur, cum « inclinari » non « necessitari » 
agendi rationibus divinam humanamque voluntatcm affir- 
mavit. 

* 

♦ * 

Etenim, Leibnitianis positis senlentiis quas in priore 
capite rettulimus, facile intellegitur quomodo illa verba 
cum divinae voluntatis natura conveniant. 

Namque nullo modo coaclum, sed contra omnino spon- 
taneam divinum esse decretum patet. Cum enim ad exsis- 
tendum possibilia conentur, neque tamen exsistant nisi 
Deus permiserit, ea fieri Deus sinit, quia bonum absolu- 
tum vult : unde fit ut seriem rerum possibilem unam 

celeris anteferat. Igitur, cum non idea cujusdam possibilis 
ad agendum divinam volunlatem cogal, sed semet ipsa ad 
volendum lerat divina voluntas, idea « possibilis » pro 
occasione, non pro causa divini decreti habenda est. Sed, 
quanquam agit Deus, neque agitur, et omnino sponta- 
neum divinum est decretum, inclinat tamen divinam 
voluntatem cujusque possibilis idea. Nam, res quseque, 
ubi concepta est, cum certo bonitatis gradu apparet. Deus 
autem, quoniam absolutum bonum voluntate antecedenti 
vult, cnm possibile quodque a parte ceterorum coocipit, 
prout iliud possibile ei bonum apparet, semet ipse fert ad 
sinendum ut illud exsislat ; prout contra iliud possibile 
ei malum videlur, semet ipse fert ad illud rejiciendum. 
Quod quidem divina prima absoluli boni voluntate plus 
quam ipsius possibiiis natura explicatur. Cum igitur idea 
cujusque possibilis occasio sit cur ad agendum semet ipsa 
divina voluntas inclinet, non immerito Deum possibilium 
ideis inclinatum esse dici potest. 

Dum autem inclinatur, non necessitate metaphysica 
quadam divina voluntas rapitur, si quidem metaphysice 
necessarium est « cujus contrarium contradictionem 
implicet ». Aliud enim universum atque quod est, sine 
contradictione, Deus creare potuisset. Sunt enim, prius, 
universorum possibilium ideae in intellectu divino innu- 
meraijneccum unum possibilem Deus creavit mundum, 
ceteri inde minus possibiles sunt : non enim ideo contradic- 
tionem implicant. Deinde non metaphysice absurdum 
fuisset, si aliud universum Deus eligere voluisset : quippe 
qui, si velit, bonum absolutum non velle Deus possit 1 . 
Quod autem fore ut nullo modo velit unquam, cum opti- 
mus sit, satis patet. Inde concludendum non melaphysica 

1. « Potuit absolulo; non potuit hypothetice, ex quo decrevit omnia sa- 
pientissime ngere et apnovi/wriTu);. »> Corr. avec des Bosses, t. II, p. 496 
(1115). 

ulla eum necessitate obrutum, sed omnino bonum esse. 
Contingens idcirco Dei decrelum quo universum creat, 
noque ex ulla melaphysica necessilate manat, quamvis e 
morali pendeat. Nam haudquaquam conlradiclioncm si 
mundus alius creatus sit atque rcvera est, sed, ut scripsit 
Leibnitius, « imperfectionem sive absurditatem moralem » 
implicet. 

Non igitur indifjerem Dei arbitrium cum ab intellectu 
ejus ac voluntate simul pendcat, sed determinatum : neque 
coactum cum possibilium ideae occasiones cur agat non 
causae sint, sed spontaneum, ac deliberatum : nec necessa- 
rium, sed contingens cum aliud atque est esse potuisset si 
Deus voluisset; voluisset autem Deus si minus bonus essct. 
Itaque liber, cum liberlas necessilati opponatur, delibera- 
lione addita, Deus non immerilo dici potest. Nam quando- 
quidem liber est qui semet ipse ad agendum fert, illud 
voluntatis divinae esse proprium apparet, cum acla omnia 
faciat quia « omnia sapientissime agere » decrevit. Ex quo 
satis inlellegitur quid significaverit Leibnitius cum scripsit : 
« inclinanl » possibilia voluntatem divinam, non « neces- 
sitant ». 

♦ * 

Eadem vero verba quo sensu etiam humanae voluntali 
apta sint, etsi obscurius videtur, intellegi tamen potest. 

Spontaneum, non coactum esse humanum arbitrium 
jamjam in primo capitc diximus. Etenim cum humanam 
voluntatem agendi rationesnon ut libram pondera trahant, 
atque decretorum occasiones, non causce sint, nosmet ipsi 
ad agendum ferimus, non rebus compellimur. Ergo non 
magis quam divinum, noslrum coactum est arbitrium. 

Cum tamen illa diximus, non salis nobis rationem reddi- 
dimus qualis humana sit spontaneilas. Quidquid enim sit, 

substantiam esse Leibnitius opinatur. Omnis autem subs- 
lantia vis quaedam est spontanea. Gum enim sint compo- 
sitae res, illae esse non possent, nisi « Monades » essent. 
Nam ut, pluribus rebus composilaj res exsistant, et non 
composita? sint res necesse est\ At, cum quidquid exten- 
ditur divisibile sit, nulla materia extensa « Monas » dici 
potest, unde sequitur ut Monas quaeque spiritualis sit\ 
Quibus rebus positis, nullam Monadum in Monades 
externam esse posse actionem liquet, si quidem a foris 
in rem quamdam agere quivis non potest nisi illius rei 
partes commoveat*. Nullas autem cum Monades habere 
partes appareat quia Monades sunt, nihil extrinsecus 
in Monades agere aut intrare posse Leibnitius opinatur. 
Est tamen in Monadibus aliquid, utpote quae, si nihil 
essent, nullo modo exsisterent neque res distinguerentur 4 . 
Porro, quod in Monadibus inest continuo mutari arbi- 
trandum est ; etenim, nisi Monades semper mutarentur, 
non posset intellegi cur omnia in universo nulla intermis- 
sione commutentur 1 . Ergo, cum Monas spirituafis sit, in ea 
inest « perceptio » ; quid enim in spirituali quadam re 
inesse et commutari potest, nisi quod percipitur 6 ? Cum 
autem in Monadem nihil e foris intrare neque extrinsecus 
eam commutare valeat, principium ei internum inesse 
necessario arbilrandum est quo Monadis cujusvis mutentur 
perceptiones \ Quod principium Leibnitius « appetitum » 
nuncupat. 

His autem rebus positis, qualis sit humana spontaneilas 
mente facillime comprehendi posse videtur. Cum enim 

1. Monadologie, par. 2. 

2. Ibid., par. 3. 

3. Ibid., par. 7. 

4. Ibid., par. 8. 

5. Ibid., par. 9 et 10. 

6. Ibid., par. 12 et 14. 

7. Ibid., par. 15. 

homo quisque Monas sit perceptione et appelitu praedita, 
ejusque perceptio « intellectus » atque appetitus « voluntas » 
dici debeat,quidquid in intellectu hominis cujusdam versa- 
tur ex ejus intima vi spontanea emanat (unde enim nisi ex 
ipsa Monadis cujusdam percepta orirentur?).Quidquid vero 
voluntate ejus fit, ct iis rebus quas percipit et praesenti 
appetitus ejus statu pendet. Sunt enim percepta occasiones 
agendi quae appetitum inclinant : appetitus autem nostri 
praescns status vera agendi causa. Quae cum ita sint, quis 
demum dubitet quin omnino spontanea sint humanae 
decrela voluntatis? Cum enim sponte sua res homo perci- 
piat, perceptisque rebus hominis voluntas, dum agit, incli- 
netur, non co^atur, admodum sponte sua omnia facta homo 
facit. 

Itaque divinae humana voluntas persimillimaest, quando 
sponte intellectus homini rationes offert cur agat, atque 
sponte voluntas, his rebus conceptis, se ad agendum fert. 
Ergo, ut divina, sic prorsus spontanea humana voluntas. 

Nec minus contingentia decreta humana? quam divinae 
voluntatis existimanda esse videntur. 

Iliud enim contingens dicendum est « cujus contrarium 
non implicat contradictionem ». Patet autem, si ego aliter 
egissem atque revera cgi, non implicare contradictionem, 
quandoquidem decretum meum physice tantummodo, seu 
hypothetice necessarium est. Namque haud dubitandum 
est quin, rilundo illo creato qui exsistit, aliud facere non 
possim quam quod facio. Nam et ideas tales me concipere 
quales mihi in mentem veniuntct illis mc inclinari necessc 
erat, ut universum illud, quod est, exsistat. Sed ilhid 
exsistere haudquaquam necessarium erat. Etenim, cum 
permultae possibilium universorum ideae in divino intel- 
lectu versentur, nec ea universa minus quam ille noster 
mundus possibilia sint, nullo modo contradictio implicetur, 

si aliud faclum esset universum. Quandoquidcm autcm 
ego aliler egissem si alius creatus fuisset mundus, non 
raelaphysice necessario facta mea facio. Ergo contingentia 
sunt decreta humana quia et conlingenlia divina decreta. 
Nec dubium quin malum foret, ut non agam sicut ago, 
quod lum universorum optimum non crealum fuisset. 
Implicaret igitur « imperfectionem seu absurditatem 
moralem » si quas facio res non facerem. Non minus 
tamen contingens arbitrium humanum existimandum. 

Ilaque ut divina, sic et humana, spontanea, contingem, 
deliberata ideoque libera dici voluntas debebit. 

Non tamen omnino eodem modo liberam quia spon- 
taneam eam atque divinam voluntatem Leibnilius esse 
declarat. Quod quidem salis apparebit, si modo intentius 
introspexeris. 

Etenim, non admodum iisdem rationibus quibus divina 
voluntas, humana ideis quas concipit inclinatur. 

Nam, cum Deus omniunj possibilium ideas in inlellectu 
habet, de iis cogitat, quia de iis non cogitare non potest. 
Idea autem possibilis cujusvis inclinatur, quia quid in illo 
possibili vere bonum sit omnino scit, atque « sapiontissime 
agerc et aptAovoco)™™? » ' cx aeternitate decrevit. Ilomo vero 
quivis, cur, cum agendi rationes quasdam, eas potissimum, 
non alias concipit? Atque cum inclinatur eis, cur inclinatio 
fil? Quippe qui non, sicut Deus, ideas ex anternilate in 
intellectu habeat. Sin autem inclinatur quia rationes qua» 
in ejus animo versentur bona* illi esse vidontur, ei slat 
sententia, non quod sciat cjuod bonum sit, sed quia bonnm 

avec. des Bosses. Gerh., f. II. p. 49G (l"IS). 

aliquid judicat atqne sentit. Si quis ergo inlellogerc omnino 
velit cur iis rationibus inclinetur homo quibus incHnclur, 
eum examinare oportet prius cur homo, dum ralionibus 
quibusdam inclinatur, eas potissimum concipial, posterius, 
cur illas esse bonas rationes judicet ac sential. 

Patet autem homincm quemque, dum sponte sua res 
percipit easque bonas esse judicat ac sentil, e.i facere quod 
est qualis est. Elenim si in aliqua Monade idca quaidam 
ideam alteram in mentem adducit ut Mea* ideis concate- 
nentur, in prima Monadis cujusque natura omnium ojus 
cogitationum origo exquirenda est. Eodem modo, si volun- 
talis humanse praisens status ex omnibus ejus antecedenli- 
bus decretis pendet quae ipsa et e perceptionibus Monadis 
et e praecedenti quodam humani appetilus statu pendebant, 
e prinro igitur cujusvis hominis voluntatis statu ultima 
actuum ejus omnium ratio parlim cxhauriunda est. Sic, si 
homo quilibet rationibus quibusdam, certo tempore, ad 
agendum inclinatus egerit, cur illa eveniant e cognoscenda 
prima ejus natura explicandum est. 

Facillime autem cur aliquis sit qualis reipsa est, positis 
quae superiore diximus capitc, intellegere poterimus. Gur 
enim talis ego sum, vel, ut aliis ular verbis, cur et hoc meo 
intellectu fruor, et hac mea voluntate ornatus sum? Quia, 
si qua Leibnitio fides, primo, Monas quse ego sum, universi 
cujusdam possibilis pars erat: deinde, illud universum 
omnium possibilium optimum erat; denique non poterat 
optimum universorum exsistere, nisi ipse exsisterem : 
unde sequiturut talis ego sim quia, nisi exstilissem, malum 
futurum fuisset. 

Igitur cur id temporis hanc agendi rationem concipio, 
vel hac ratione voluntas mea inclinatur? Quia intellexit 
Deus fore ut id temporis, hac agendi ratione concepta 
inclinarer, atque illi hoc bonum visum est. 



Idcirco, nulla agendi ratio meam venit in mentem, atque 

voluntatem meam inclinat, nisi et Deo possibilia haec 
omnia visa sint et ita ejus voluntatem inclinaverint ut me 
exsistere sineret. Quidquid igitur volunlatem meam incli- 
nat, eam ideo tantummodo ad agendum fert, quia antea 
divinam voluntatem inclinavit. 

Omnia tamen quae voluntatem meam inclinant el quae 
ago non eodem modo divinam inclinaverunt voluntatem ut 
iis incliner illaque velim. 

Cum enim rationes agendi bonas concipio illisque incli- 
nor, bonus ego sum. Cum igitur Deus inter possibilia me 
illas concipientem rationes illisque inclinatum concepit, 
ejus voluntas ad sinendum inclinalur ut possibilis ego exsis- 
tam: utpote qui, cum bonum absolutum velit, bono quoque 
possibili ad permittendum inclinetur ut universum, cujus 
pars est illud possibile, exsistat. Cum vero contra rationi- 
bus malis agendi conceptis inclinor, malus ego sum. Igitur, 
cum Deus inter possibilia me sic prave agentem cernit, hoc 
ipso ad universum, cujus pars ego sum, non creandum 
inclinatur. Sin autem necesse est ego exsistam, ut possibi- 
lium optimum universorum exsistat, Deus permittit ut 
malis rationibus ad male agendum incliner, id est, ut malas 
ad agendum rationes bonas esse existimem ac sentiam : 
unde intellegitur me, rationibus diversis, iis inclinari qui- 
bus voluntas mea inclinattir. 

Rationes enim tantum certas ad agendum concipio, illis- 
que mea voluntas inclinatur, cum aut ipsum meum possibile 
decretum Deo bonum visum est, aut, quamvis malum sit, 
necessarium id esse arbitratus est ut optimum universum 
exsisteret 1 . 

Sic quid inter spontaneitatem divinae atque humanae 

i. « L'auie a donc en elle-m&me une parfaite spontanlite* en sorte qu'elle 
ne depend que de Dieu et d'eUe-meme dans ses actions. » Thiod., t. VI, 
p. 290. 





ffft) 



igitized by Google 



DE HUMANA DIVINAQUE LIBERTATE 



43 



voluntatis inlersit satis inteliegimus, si quidem nihil 
voluntatem nostram nisi antea divinam aliquo modo sive 
aliqua, sive nulla re interposita inclinaverit. lta abso- 
luti boni natura uniuscujusque nostrorum naturam decre- 
torum sola explicare valet. Sed ne inde colligas minus 
spontaneum humuuum quam divinum esse decretum 
minusve contingens; sed et spontaneum est et contingens 
« alio modo » atque divinum est decretum; quandoquidem 
verba eadem, « inclinant » rationes ad agendum volun- 
tatem, non autem « necessitant », et de divina et de humana 
voluntate, sed non prorsus eodem modo vera sunt. 

Pares voluntatem humanam divinamque Cartesius esse 
voluit, dum liberum arbitrium quod « quasi indivisibile 
quid est » Deo atque homini tribuit. Gonsimiles eodem 
modo eas Leibnitius dicere merito potest, non autem 
eodem sensu. 

III 

Quibus nunc gradibus inter se differre humanam, divi- 
nam, diversorumque hominum libertatem Leibnitius exis- 
timat? 

Eo liberius unumquodque ens esse arbilratur quo sit 
perfectius : quam sententiam explicat cum eo liberius id 
esse contendit quo semet ipse ad bene agendum magis 
determinet. 

Quid igitur inde vere significet intellegemus si sensum 
verbi libertatis, cum, ut dicit Leibnitius, coacto oppo- 
nitur, satis antea compertum habuerimus. 

Illud, ait, hoc sensu liberum dici debet : « qui est une suite 
« de la naturede la chose, autant qu'elte renferme une puis- 
« sance ». Quibus verbis signiticatur liberum esse, prius, 

illnm qui semet ipse ad agendum ferat, id est spontaneus 
in agendo sit, posterius, si penitus rem perspexeris, illum 
qui ita agat itt si quis ejus actionis veram inquirat ratio- 
nem, ea in agentis natura, non alias reperialur. Ille enim 
eo magis potenliam ut aliquid certum agat, in se habet, 
quo facilius ex eo cognoscendo actio ejus explicari potest. 
Quod minime mirum judicandum est : namque liberum 
illum essc qui suae actionis vera sit causa satis patet. Quod 
etiam ex hoc Leibnitiano proposito eminet, cum libertalis 
gradus e gradibus perfectionis pendeant, « quo plus subs- 
« tanlia» sunt per se determinatae et ab indiflerentia remota», 
« eo sunt perfectiores 1 », — ergo liberiores. 

Quibus positis rebus tres libertatis gradus distinguendos 
esse apparet, quandoquidcm primo admodum libera 
Monas dici debet cujus actio tota explicari possit, si morio 
ipsam Monadem introspexeris ; secundo partim libera 
dici Monas quaevis debebit cujus actio partim tantummodo 
ejus natura explicetur nec perfecte nisi quibusdam 
externis antea cognitis rebus intellegi possit; tertio, 
denique, inter partim liberas Monades, alteraR eo libe- 
riores dici dcbebunt quo planius earum actiones ex ipsa 
agentis Monadis natura potius quam ex aliis rebus intelle- 
ganlur, altera? vero eo minus libcraR quo ex earum natura 
sola minus acta earum explicari possint. 

His autern rebus perceptis, jam nunc promptum intel- 
lectu et in proclivi est cur Leibnitius liberlatis gradus e 
gradibus perfoctionis pendere judicet, alque eo liberiorem 
esse hominem asseveret quo melius agat. 

Elenim, si quis cur Deus agat sicul agit sibi veram red- 



1. />p liberlale. Gerh., t. VII. p. 109. 

dere rationcm volet, duas causas, priorem ejus intel- 
lectus volunlalisque, posteriorem absoluti boni naturam. 
eum oportet oblestari. Quia enim absolutum vult bo 
num, et cetera, id est talem muudum qualis est, vull 
una Deus. Sed quatenus ab intelleetu ac voluutale Dei 
divina aclio pendet, per divinam naturam explicatur. 
Neque minus, cum a natura boni absoluti, a divina nalura 
pendet, nam, cum absolutum sit bonum ipse Deus, abso- 
luti boni idea nihil aliud nisi ipsius Dei in Deo idca est. 
Igitur, dum absolutum bonum Deus in agendo vult, 
semet ipsum, neque ullam vult remaliam : quod Leibuitius 
confirmare non dubitat, quippe qui, amore absoluti boni, 
id est amore Dei, omnia quae faciat Deum facere persaepe 
contenderit : « Dei finis, sive scopus est laetitia propria, 
« seu amor sui *. » Atque eodem loco. « Deus creaturas et 
« maxime mente praeditas creavit propter gloriam suam 
« amore sui * » 

Quae cum ita sinl, ex ipsa sola Dei natura explicatur 
quidquid Deus facit; qui, dum bono asservit, sibi soli 
reipsa asservit. Quia talis est Deus, neque ulla alia causa 
a lhibita, illud agit quod agit. Ergo perfecte et absolute 
liberum eum oportet dicamus, utpote cujus perfecte et 
absolute actionis causa intellegenda sit, cum ejus natura 
plane percepta erit; ut, ad summam, nedum actionis Dei 
ulla sit externa causa, ipse decreti sui sola ratio sit. Quod 
conclusum ex absoluta ejus naturae perfectione colligitur. 
Nam tantum quia perfectus est absolutum bonum sive 
semet ipsum se^nper novit atque vult Deus : quia igitur 
perfectus lantummodo sic agit ut quidquid facit e sola ejus 
natura cognoscenda explicari possit. Ergo perfectio divina 
divinam libertatem implicat perfectam. 



1. Geth , t. VII, p. 74, 

2. Ibid. 

Quod si nunc a Deo ad hominem transierimus, nullum 
unquam hominem absolute liberum dici posse apparet. 
Cur enim homo quivis acta faciat jam ante diximus; quia 
is est qui est. Is autem est quod pars optimi est universi 
atque omnia optime facere Deus decrevit. Itaque, si quis 
penitus quibus causis homo quivis acta sua velit ac faciat 
cognoscere sibi proposuerit, non solaagentis natura cognita 
haec acta explicari, sed etiam ea partim ac quadamtenus 
Dei natura effici confiteri cogetur. Nam, etsi homo, cum 
agit, spontaneus est, id est, a se ipso ad agendum deter- 
minatur, tamen non esset qualis revera est, neque semet 
ipse sponte, ut facit, ad agendum determinaret, nisi Deus 
absolutum voluisset bonum optimumque universorum 
creavisset. Hominis ergo cujusvis actionem partim tantum- 
modo, si eum solum cognoveris, explicare poteris, quippe 
quae plane explicari non possit, nisi et divina natura 
cognita. 

Idcirco ne forte credas hominem divinae pari libertate 
praeditum esse; cum enim quidquid imperfectum est e per- 
fecta natura manet, non omnino solutum, ideoque liberum 
dici potest. Quae hominum naturalis omnium condicio est. 

Nec tamen omnibus hominibus entibusque parem 
minutam esse libertatem existimandum. Immo sunt crea- 
turarum libertatis gradus. 

Etenim cum homo quivis bene agit, id est non perperam 
quas concipit agendi rationes bonas esse judicat ac sentit, 
vere perfectus dici potest. Habet enim verae boni naturae 
claram distinctamque perceptionem. Cum vero male agit, 
id est perperam quas concipit agendi rationes bonas esse 
judicat ac sentit, imperfectus dici debet. Nullam enim verae 
boni natura?, claram distinctamque perceptionem habet. 
Acta autem bonus atque malus homo sic facit quia uterque is 
est qui est. Sed porro is uterque est quia eum esse necesse 

erat ut optima rerum series exsisteret. Ergo, ut mali, sic 
boni hominis actionis ultima ratio e divinae voluntatis 
atque boni absoluti natura explicalur. 

Magno tamen intervallo boni hominis aclionis causae et 
mali distant. 

Cum enim Deus possibilia universa antequam unum 
exsistere permittat, mente percipit, quia tum hominem 
bene de bono sentientem atque judicantem, bene igitur 
agentem cernit, inde ad seriem rerum illam cujus is bonus 
homo pars est, creandam inclinatur. Igitur si illud ut exsis- 
tat universum Deus decernit, non modo boni hominis 
actio possibilis partim decreti divini causa positiva dici 
debet, verum etiam eo magis illius actionis idea divinam 
voluntatem inclinat quo ipsa perfectior est, quandoqui- 
dem pro summa perfectionum quas involvit universum 
quod creat exsistere Deus decernit. Si quis igitur causas 
omnes inquirat actionis hominis cujusdam qui quidem 
bene agat, id est perfectissimus sit, illum confiteri necesse 
est eam non omnino sane, sed multum ab ejus natura pen- 
dere. Nam cum homo bonus, dum agit, id faciat quia eum 
exsistere Deus voluit, cumque Deus voluerit quia bona ejus 
actio erat, natura actionis boni cujusdam hominis plurimum 
ad eam elficiendam valet. Si quis ergo inquisiverit qua 
causa boni hominis actio fiat, eam magna ex parte boni 
agentis essentiam esse inveniet. Itaque cum magna ex 
parte per ejus naturam, parum autem per aliarum naluram 
rerum actio ejus explicetur, bonus vir magna ex parte 
actionis ipsius causa dici debet, ergo liberrimus. 

Nec inlitiandum est quin quo perfectior eo liberior unus- 
quisque sit, quandoquidem eo magis suaj ipsius actionis 
homo quidam causa est quo pronius ejus actionis idea divi- 
nam voluntalem ad rerum seriem cujus pars is cst crean- 
dam inclinavit. Namque eo magis exsistcntis universi, ergo 
sua? ipsius exsistenti» actionisque causa existimari debet. 

Liberrimus ig^itur hommum homo perfectissimus seu opti- 
m us dicendus. Etenim nonne ille libcr qui verasuai actionis 
causa est, ulque eo magis homo quisque suae ipsius actionis 
causa dici debet quo pronius sua perfectione Deum ad uni- 
versum seque creandum inclinaverit ut agat sicut reipsa 
agit? 

Cum contra Deus inter possibilia universa male agentem 
cernit hominem, ad rerum seriem, cujus is pars est, reji- 
ciendam inclinatur, nec eum hunc in modum agere permit- 
teret nisi id necesse esset ut optima rerum series exsisterel. 
Quod enim imperfectum malumque est propter hanc unam 
Deus causam permittit quod ejus rei exsistentia boni supe- 
rioris condicio est. Cujus rei ut exemplum proferam, si ut 
Monas quaedam perfectissima exsistat, et aliai Monades 
omnino imperfecta? necessariai sunt, Deus has ut illa sit 
exsisteie permitlet. Si quis igitur cur homo aliquis male 
agens aclum quoddam faciat intellegere voluerit, ille ejus 
aclionem, non solum ex eo atque Deo cognoscendo, sed et 
aliis coulingentibusbonis cognoscendis rebus, quarum mali 
honiinis actio condicio erat necessaria, explicare debebit. 
Non itaque magna cx parte, natura ejus considerata, homi- 
nis impertecti actio explicatur, sed potius magna ex parle, 
natura quarumdam aliarum externarura rerum introspecta, 
ejus actionis rationem reddes. Cum autem id liberum 
dicendum sit cujus actio essentia ejus sola explicetur, et eo 
liberior unaquaeque sit Monas quo magis e cognoscendu 
natura ejus actio intellegatur, Monadem quamque quo 
minus sit perfecta, eo minus esse liberam nos judicare 
oportet. Cum autem imperfectus sit homo qui male agit, 
minime idcirco liber, quandoquidem male agit, dici debet. 

Quod verbis « agere » atque « pati » Leibnitius optime 
significavisse videtur. Nam, ut liberam esse, sic agere 
Monadem cum perfecta sit, pati vero cum sit imperfecta 
declarat; agere autem cum ejus natura possibili actio 

quaevis explicetur, pati conlra, cum acta reipsa faciat ut 
naturae alia? exsisterc possint 1 ; vel, aliis verbis « agere » 
cum perfcclione sua divinam volunlatem ad mundum qui 
exsistat creandum inclinaverit, pati vero cum, quamvis 
imperfecta sil, Deus eam ut alia± sint Monades exsistere 
permiserit. Unde verbum « agere » eodem sensu quo « libe- 
rum esse », verbum autem « pati » eodem sensu quo « non 
liberum esse » Leibnitium illo ioco usurpare patet. Agit 
enim Monas eadem de causa qua libera dicitur, id est, cum 
natura pracipue ejus actio explicatur : patitur vero eadem 
qua non libera : id est cum aliarum creaturarum natura» 
actio cjus praecipue obnoxia cst. Quod ctiam confirmatur 
cum, ut libertatis, sic actionis et passionis gradus a perfec- 
tionis gradu, scilicet a distinclione perceptionis Leibni- 
tius pendere contendat. Qua? satis ad probandum valere 
videntur cur actio cum libertate, passio vero cum servitu- 
dine apud Leibnitiura confundi possint». 

Inde duas praecipuas res concludere nos debereapparet. 

Omnis prius non admodum perfecta Monas, quae quidem 
Spiritus sit, tum libere, tum non libere agit. Omnis enim 
talis Monas imperfecta, partim claras ac distinctas, partim 
confusas perceptiones habet. Namque si claras tantummodo 
ac distinctas perceptiones haberet, non imperfecta, sed 



1. De libertate. Gerh., t. VII, p. 109. Monadologie, par. 49 a 52. 

2. « Nous pouvons dire que nous soinmes exempts d'esclavage en tant que 
nous agissons avcc une connaissaoce distincte, mais que nous sommes as- 
setvis aux passions, en tant que nos perceptions sont confuses. » (Theod., 
t. VI, p. 288. Cf. De libertate, 1. « Vel habent [substantinp] determinationem 
ex se ipsis, eoque sunt potentiores et perrcctiores ; vel determinantuv aliunde 
et eatenus aliis rebus scrvire coguntur. H. Eo major est libertas qno magis 
agitur ex ratione et eo major est servitus quo magis agitur ex animi pas- 
siouibus. Nam quateitusagiiuus ex ratioue, eo magis sequimur perfectionem 
nostrffi naturse; quo vero mayis ex passionibus agimus eo magis servimus 
potcntiae rerum extra iearum ». Gerh., t. VII, p. 109. — Quod Spinozanum 
esse jure confirmat Louis Gouturat ; Logique de Leibniz, p. 218 en notc. 

Cresson. 4 

perfectaesset; unde fieret ut cum Deo ipso confunderetur. 
Cum autem, ut perfecta, omnino distinctas Monas quaedam 
perceptiones habet, agit atque idcirco libera dici potest ac 
debet; cum vero,ut imperfecta, non distinctas sed confusas 
habet, patitur atque idcirco non libera dicenda est. Itaque 
modo, cum claris ac distinctis ideis ducitur, acta libere 
facit, modo, cum confusis, vere servit. Eadem igitur 
Monas tum libera, tum non libera est, prout claras aut con- 
fusas quasdam perceptiones habet. 

Deinde alias liberas, alias vero non liberas esse Monades 
nobis fatendum esse videtur, si quidem permulti sunt Mona- 
dum gradus 1 . Sunt enim primo Monades simplices sive 
Entelechiai purae, quae totum quidcm universum, sed con- 
fuse tantum percipiant : deinde brutorum Monades quae 
conscientiam sui atque consecutiones habeant quae ratio- 
nem imitantur; posthac quas dicit substantias Leibnitius 
« Spiritus » quae claras ac distinctas quasdam cogitent 
ideas; denique Deus claras ac distinctas tantum percep- 
tiones habet. Hoc efficitur ut primo Deus solus admodum 
liber sit, deinde Spiritus partim liberi tantum dici debeant, 
ceterae autem Monades non proprio sensu liberae dici pos- 
sint, cum agat Monas quaedam qualenus distincte aliquid 
percipiat, nihil autem Entelechiae primae atque bestiarum 
animse nisi confuse cogitent. 

lnde prima est Leibnitio illius discriminis origo quo 
liberas divinasque humanasque actiones et non libera cete- 
rarum rerum facta distingui contendit. Quod nunc satis ad 
explicandum valebimus. 

i. Monadoloyie. par. 18 a 47. 

IV 

Difticillimum quidem Leibnitio erat, positis suae de liber- 
tate senlentiae fundamentis atquc illo principio quod pro 
certo habet « natura non facit saltus », enucleate statuere 
quibus rebus tribui, quibus vero et qua de causa negari 
libertas deberet. 

Haud dubium Leibnitio videtur quin omnia in materia 
extensa, id est in mundo quem percipimus atque animo 
tenemus, fiant mechanice. Illud quidem Gartesium optime 
intellexisse ; nec sane verum mechanicarum actionum 
invenisse principium, cum quantitatem motus eamdem 
semper in universo permanere judicaverit; at certe veri 
partem suspicatum esse, cum mechanice omnia in uni- 
verso fieri asseruerit. Eum vero quasi a foris tantum res 
inspexisse, quippe qui pro rebus mera phaenomena acce- 
perit, et, cum mechanismi universalis principia pro meta- 
physicis veritatibus admiltat, omnino erraverit. Ita philo- 
sophiam ejus nihii aliud esse quam « rantichambre de la 
« ve*rit6 », ut si quis penitus res introspicere in animum 
inducat, philosophiam alteram Carlesianae philosophiae 
quasi superponere cogatur. 

Etenim Cartesiana de mechanismo universali sententia 
tantummodo cum de materia materialibusque rebus agi- 
tur, vera esse videtur. Quid autem ex ea materia inlelle- 
gendum est? Quam modo « merum phaenomenum 1 », modo 
« bene fundatum* » phaenomenum Leibnitius dicit : 
nullam enim unitatem habere nisi in spiritu illius qui 
eam percipiat; non « ens » esse, sed « semiens phaenome- 



1. Corr. avec des Bostes. Gerh., t. II, p. 431» (1712). 

2. Ibid., Volder. lbid., p. 215-276 (1704 ou 1705). 

num ». Res (amen esse corpora, quia phamomena res dici 
possint 1 : revera phaenomena mera quibusdam realibus res- 
pondentia substantiis, non vero substantias esse. Substan- 
tias autem illas esse res quibus corpora atque ipsa materia 
in intellectu cujusque percipientis hominis respondeanl. 
Quod huncin modumclarissime Leibnitius explicat. Nam in 
ipsamateria, « materiam primam », « secundamque » posse 
distingui. Materiam primam in extensione atque « anti- 
typia » consistere atque « exigentiam esse extensionis » : 
quibus significat verbis nihil unquam materiale a quovis 
spiritu nisi sub ordine extensionis percipi posse. Etenim 
materiam « naturaliter exigere extensionem est partes ejus 
« naturaliter exigere inter se ordinem coexistendi* » : unde 
materiam primam in perceptis objectis « possibilium » per- 
ceptioni respondere concludi potest. Quod eo clarius est 
quod nunquam sola materia prima objicitur, sed non nisi 
abstracte sine materia secunda concipi potest*. Prorsus 
autem aliam esse materiam secundam, quae ex omnibus 
qualitatibus constet, quse, materia? primae adjunctae, objecta 
percepta constituant, ut non possibilibus sed exsistentibus 
illa rebus respondeat. Itaque Deum, si velit, posse « per 
« potentiam absolutam substantiam creatam privare 
« materia secunda, non tamen posse eam privare materia 
« prima; nam faceret inde Actum purum qualis ipse 
« est solus* ». Ilis auiem positis, quae sit illorum natura 
corporum de quibus univcrsalis mechanismi principia vera 
sint facile coiligi potcst. Quae non sunt substantiae; ne 
substantiis quidem composita sunt, cum corpus sit « phae- 
« nomenum resnltans ex substantiis simplicibus quae sola 
« unitatem et absolutam realitatem habent 1 ». Scilicet, 

1. Corr. avec d»s Bosses, Gerh., t. II, p. 492 (1713). 

2. Ibid., p. 515 (1716). 

3. Jbid. de Volder Ibid., p. 282 (1706). 

4. Ibid. des Uosses. tbid., p. 321 (1706). 

5. Ibid. de Yolder. Ibid., p. 275 (1705). 

omne corpus extensum Monadibus in perceptionc pluri- 
bus respondet, easque in percipienti Monade exprimit : 
ergo, nequaquam esset nisi perciperetur ; essent vero 
Monades quibus rcspondeat. Itaque qui motus in corpo- 
ribus fiunt, non veri exsislentium motus rerum sunt, sed 
eis tantummodo respondent eosque exprimunt. 

Si quis crgo cur fiant quae in corporibus fiunt intellegere 
universalisque mechanismi veras rationes perspicere 
voluerit, eum examinare oportet qua 1 sint vcrae substantia», 
quomodo iilai agant, et quare demum agant sicut revera 
agunt. 

Vires autem quae sint et phaenomenorum qua» in materia 
fiunt verae causae sint, nihil aliud quam Monades simplices, 
sive Entelechias primas Leibnitius esse existimat. « Vircs 
« primilivas, inquit, nihil aliud esse posse quam tendentias 
« internas substantiarum simplicium, quibus certa suae 
« natura? legede perceptione in perceptionem transeunt 1 . » 
Quai Monades « non partes sunt scd fundamenta phaiiio- 
menorum 2 ». Nam illas et qusecumque in eis vicissitu- 
dines sunt phaenomenum quodque exprimil, ut ex illis 
resultet eisque respondeat. Pluenomenorum igitur 
actionum legcm ex unilatum lege subslantiaiium nos dedu- 
camus oporlet. 

Quibus principiis acceptis, quomodo Leibnitius omnia 
qua? in mundo fiantnon libere fieri dicere poterit?Si pha»no- 
meni cujusque Monas qua»dam vel Monades exsistentes fun- 
damenta sunt atque cujusque in pbaenomenis aclionis actio 
quasdam in quibusdam efTecta Monadibus origo est, quid- 
quid in materiali mundo mechanice fit explicandum 
esse videlur quia quajdam in Monadibus effieiantur. Utrum 
autem Monadem quamque liberam esse annon dicere Leib- 
nitius debebit? Primo Monas qiueque cum sponle in ea per- 

1. Con\ avec de Volder. Gerh., t. II. p. 27."» l"0'i\ 

2. WtL, p. 2t)8 (1104). 

ceptiones appetitiisque sint ambobusque rebus impellatur, 
sponte sua agit; secundo, cum quid agit, contingenter agit, 
quandoquidem alio modo egisset si alius factus esset mun- 
dus; denique acta facit morali quadam necessitate impulsa, 
nam malum fuisset si aliud fecisset quam quod reipsa fecit, 
si quidem optima rcrum series cujus pars est non exstitis- 
set. Idcirco nonne liberam quamque Monadem dicere Leib- 
nitius cogitur? Nonne apparcns universale mechanismum, 
libertate universali vera adhibita, explicari necessario 
debet? Nonne omnia non mechanice nisi verbo, reipsa 
autem esse libera contendet? 

Illud autem Leibnitius neque omnino recusavit, neque 
accepit, quippe qui, etsi « libertatis aliquem gradum 1 » 
ubique reperiri posse non negavit, non tamen acceperit 
omnes Monades esse liberas, id est omnia quae in mundo 
fiant mcchanica tantum videri, reipsa vero libera esse. 

Etenim extrinsecus tantummodo res spectare qui omnia 
mechanice solum fieri contendant Leibnitius declarat; 
nam causis efficientibus et mechanicis non omnia satis 
intellegi : quemadmodum mechanicum aliquid ubique, sic 
et ubique morale aliquid exsistere, atque mechanicas res 
moralibus, non autem mechanicis morales explicari. Itaque 
mechanicum rerum adspectum e confusa, inadaequata 
imperfectaque rerum quae non mechanice agant perceptione 
pendere ; cum finalium causarum regno respondeat effi- 
cientium regnum, in phaenomenis alteras tantum, in rebus 
vero alteras esse veras, ut non natura, sed tantummodo 
gradu brutarum rerum actiones ab hominum differant. 
Ergo sub mechanismo universali aliquid remanere liber- 
tatis. 

Verbum tamen « libertatem » Deo atque illis Mona- 

1. Corr. avec des Bosses. Gerh., t. III, p, 355 (1108). 

dibusquas « Spiritus » dicit solis omninoaptum esse putat. 
Cum enim intellegentiam esse libertatis animam asserat 1 
hisque verbislibertatem designet: « libertas est spontaneitas 
« intellegentis »*, tali proposito et brutis et materialibus rebus 
omnem libertatem tollit. Nam intellegentia in Monadibus 
cum clarae distinctaeque fiunt perceptiones esse incipit, 
atque ille tantummodo intellegit qui Spiritus est, scilicet 
principiorum conscius est quae sub rationis nomine impe- 
rant : « Itaque quod spontaneum est in bruto vel in alia 
« substantia intellectus experte, id in homine vel alia sub- 
« stantia intellegente allius assurgit et liberum appel- 
« latur» ». 

Cur autem, ceteris Monadibus negatam, sic Spiritibus 
solis iibertatem Leibnitius tribuat, duai rationes esse viden- 
tur : quarum unam externam et quasi ad populum dixe- 
rimus, altera contra firmissimis philosophi nostri opinio- 
num principiis respondet. 

Quae externa est facile intellegitur. Nam, cum ab intel- 
legentia spontaneitatem contingentem compleri Leibni- 
tius contendit ut libertas fiat 4 , talibus verbis ex sola intel- 
legenlia, et judicium et ratiocinationem et deliberationem 
unde oriatur selectio, nasci posse confirmat. Quod quidem 
permultis locis intendit, cum scribit : « il y a de la contin- 
« gence dans mille actions de Ja nature, mais lorsque le 
« jugement ny est point dans celui qui agit, il n'y a point 

1. Theod. Gerh., t. VI, p. 288. 

2. De libertale. Gerh., t. VII, p. 108. 

3. Ibid. 

4. La liberte consiste dans : « Pintelligence qui enveloppe une ronnais- 
sance distincte de 1'objetde la deliberation, dans la sponUn6ite avec laquelle 
nous nous d^terminons, et dans la contingence, c'est-a-dire dans 1'eiclusion 
de la n£cessit£ logique et metaphysique. Llntelligence est comme 1'Ame de 
la liberte, et le reste en est comme le corps ou la base ». Theod. Gerh., 
t. VI, p. S88. 

« de libert<S 1 ». Atque alio loco, de anima brutorum loculus 
quam nequaquam esse Spirilum dicit : « Car quoiqu'elle 
« ait du sentiment, elle n'a pas Ventendement qui renferme 
« la connaissance des raisons. Et c'est pour cela aussi que 
« les bGtes nont point de liberte* ». Quam opinionem 
etiam atque etiam statuit cum id lantum liberum esse ad 
Conringium scribit quod post deliberationem decernat quid 
sibi faciendum sit. 

Quibus rebus positis, quare Leibnitius Spiriluum de- 
creta libera, aliarum vero Monadum non libera esse 
asseveret satis intellegilur. 

Mullum enim inter brutorum intellegcntiumque Mona- 
dum actiones intercst. 

Elenim, primo, quaecumque intellectu privala Monas 
agit, ncque deliberat, nec inter consilia seligit diversa qua* 
capi possunt, sed rebus confuse perceptis revera impel- 
litur. Non mechanica lamen, sed sponlanea ejus ad 
agendum inclinatio ex qua actio fit. Sed cum ncque rerum 
determinantium, nec sui ipsius, dum semet ipsa deter- 
minat, illius generis Monas quams conscia sit, cseca vere 
est atque spontaneo atque inintelligcnti impetu suo, et 
momenta ad agendum percipit el appetitus format suos. 
Ergo, quoniam quare hoc aut illud faciat non inlellegit, 
aliquid bruti ejus actio implicat. Monas autem cui aliquid 
sitintellectus, cum qua* sint ad agendum rationes distincle 
percipi.it atque inter eas delectum habeat, et quae faciat, et 
cur ea faciat perspicue novit; ergo,nedum sine conscientia 
et quasi obligatis oculis se ferat ad agendum, at contra et 
decreti sui conscia cst, et quibus hoc decretum fulciatur 
rationibus comperlum habet. 

Fortasse etiam, explanala interpretando alque ultra 
quam ipse expressit deducta Leibnitii sentcntia, altiorem 

1. Theod. Gerli., t. VI, p. 122. 

2. Observ.sur Varlicle <le lla>de ifiorarius-. Gerh., t. IV, p. 527. 



Digitized by 



DE HLMANA DIVINAQUE LIBERTATE 57 

atqucmagis recondilam invenire causam possimuscur intel- 
legentia, ut ipse docet, anima sit liberlalis. Etenim, verbi 
quadam interpretalione, Iiberum hunc dicere possumus 
qui quod vere velit faciat. Illud autem vere qua;que Monas 
vult quod appetilu suo cupit : nec est dubium quin easdem 
res Monades velint omnes. Nam cum unaqua;que « pars sit 
totalis », id est, universum totum, ut ipse Deus, in sua 
unilale percipiat, partim autem id obscure, partim clare 
et distincte in mente habeat, inde Monadis cujusquc nas- 
citur appetilus, propterea quod unaquaique omnia ut ipse 
Deus, clare et distincte percipere concupiscil, et quasi 
« parvus Deus » Monas quaeque est, Deus vcrus fieri 
exoptans. His autem positis rebus, illas tantummodo 
Monades qua; intellectum quemdam habeant vere liberas, 
quo sensu ineunte paragrapho verbum hoc usurpavimus, 
fieri posse patet. Si enim inteliectu omni privata Monas 
aliqua erit, quando neque quo veri sui lcndant appetitus, 
noc qua via se vere divinam efficere queat, inlellegere 
poterit, haudquaquam ergo libera fiet. Sin autem quid 
inlellectus Monadi cuidam erit, quando et sui conscia fieri 
el universi, cujus pars erit, leges cognoscere valebit, sem- 
per ergo qua; voluerit facere atque idcirco libera vere dici 
poterit : quod quidem intellectui suo debebit quo libera, 
illo nostro sensu facta erit. 

Sunt ergo jam graves quamvis externa; raliones cur 
iiberos Spiritus, quod intellectu ornati sint, non liberas 
vero ceteras Monades Leibnitius jure dicere possit. 

Est autem et major altiorque causa ex ipsis principiis 
quae supra diximus exhauriunda. Etenim eo liberiores esse 
Monades diximus ex ipsa Leibnitii sententia, quo melius ex 
earum natura? cognitione actiones explicentur. Diximus 
autem, cum quid clarc atque distincle Monas quanlam 
percipiat, ejus ideam Doi voluntalem inclinavisse ut uni- 

versum cujus illa pars sit crearc velit ; ergo omnis Monadis 
quae quidem clare ac distincte percipiat actiones magna ex 
partc ex ejus natura pendere ; itaque eam, quatenus clare ac 
distincte percipiat, agere ac liberam dici posse ; cum contra 
Monas qua^vis nihil nisi confuse percipiat, non quia talis 
sit eam a Deo creatam esse, sed quia, ut aliae Monades 
exsisterent, necesse fuit illa exsisteret ; cum igitur non a 
sua, sed ab aliarum natura Monadum actiones ejus pen- 
deant, eam pati, nec liberam dici posse. — Quibus rebus 
positis, cur Leibnitius libertati intellegentiam necessariam 
esse affirmet enucleate perspicitur. Illa enim tantum Monas 
intellegenlia praedita dici potest quae claras atque distinctas 
perccptiones habeat; nam Spiritus soli aliquid intellegunt; 
qui a Monadibus ceteris hac una re distant quod rationem, 
id est claras atque distinctas perceptiones habent. Ubi 
igitur intellegenlia, ibi libertas, nam ibi « actio » est. Cum 
autem Monas quaevis, dummodo intellegentia, id est ratione 
privata sit, nunquam agat, semper vero « patiatur », ea 
nullo modo libera nisi perperam dici polest. 

Ergo cum eadem in omnibus Monadibus sit spontaneitas, 
solaeque substantiae exsistentes Monades sint, qui res qua 1 
in mundo fiant mechanice tantum fieri judicat, is percep- 
torum phaenomenorum apparentia decipitur. Nam mecha- 
nicae mundi actiones, ut ita dicam, morales spiritualium 
Monadum actiones exprimunt. Solae autem Monades quae 
Spiritus dici debeant, scilicet et judicent et ratiocinentur 
et deliberent, vere liberae dici possunt : ceterae contra haud- 
quaquam nomine libertatis dignae. 

V 

In apertam nunc lucem tota de Kbertate Leibnitiana 
sententia prolata esse videtur. Quam breviter his verbis 
contraxero. 

I. — Deus, primo, omnino liber dicendus est, quia ejus 
actio quae et spontanea est, et contingens, et intellegens, 
sola ejus natura explicatur; ergo propterea quod abso- 
lutum bonum est, et absoluta perfectio. Cum enim abso- 
luto bono, nemini nisi sibimet ipsi inservit. 

II. — Homo, secundo, liber est, quia ejus actio qua? et 
spontanea est, et contingens, et intellegens, ut partim Dei 
natura, ita partim quidem et ipsius natura explicatur. Intel- 
legentiam enim, scilicet claras atque distinctas percep- 
tiones homo quivis habet. Quo autem et melior et intel- 
legentior est, et bono arclius inservit, eo liberior est : ut- 
pote qui, quo Deo perfectior in possibilibus apparuerit, eo 
majori fueril adjumento, ut mundus, cujus pars est, exsis- 
teret, atque ita suae ipse actionis causa est. 

III. — Mundo, tertio, quanquam non liber cst, primus 
Hbertatis gradus, scilicet contingens spontaneitas est, quai 
sub specie rerum mechanice agentium a nobis percipitur. 
Mechanicae enimmateriai actiones phamomena mera sunt ; 
non autem mechanicae, nec magis liberae, sed spontaneae et 
contingentes actiones Monadum quibus illae respondent. 

Non igitur imperium esse in imperiohominem Leibnitius 
existimat : qua de re Spinozae assenlitur. Sed, apud Spi- 
nozam, homo naturae pars esse dicitur quia omnia homoque 
ipse ex universali necessitate pendeant ; nostrum veroapud 
Leibnitium homo et natura eidem legi parent, quia et 
hominem et naturam liberam esse arbitratur. Est enim, ut 

in homine, sic in mundo, quidam Jibertatis gradus, et 
metaphysicae necessitati nulia cxsistens res, morali vero 
omnia quae exsistunt obnoxia sunt. 

Quam Leibnilius sententiam optime testificatur cum 
dicit : « II y a du mccanique partout ct du moral partout. » 
Est enim utraque res in Deo, quippe qui neque possibile 
facere impossibile, nec impossibile efficere possibile valeat, 
— quod mechanicum est, — atque, dum res facit, bonum 
sibi absolutum animo proponat, — quod morale est. — Est 
quoque utraque res in homine. Nam si universi cujusdam 
possibilis pars non fuisset, non exstilisset : unde eum quodam 
modo e mechanica re pendere apparet : sin autem optimae 
rerum seriei pars non fuisset, immo maxime non creatus 
fuisset : unde et e morali quadam re eum pendere manifes- 
tum esse videtur. — Est denique utrumque in mundo : nulla 
enim res exstitisset nisi prius universi cujusdam possibilis, 
posterius possibilium optimi universorum perinde ac homo 
pars fuisset : ut in qualibet re mechanicum aliquid atque 
aliquid morale appareat. — Attamen cum in moralibus rebus 
gradus sint, quo magis moralibus rationibus res quaelibet 
explicari potest, co libeiior dicenda cst. Itaque Deus, 
quandoquidem bonum ipse absolulum est, absolule liber 
dici debet; homo vero, quo plures claras alque dislinclas 
perceptiones habeat, eo perfeclior liberiorque exislimandus; 
denique substantiae,quibusbrutorum inanimarumquererum 
figurae in perceptione respondent, tam infima sunt perfec- 
tione praedilae, ut, cum non sui, sed aliarum creaturarum 
gratia creatae sint, non liberaedici debeant. 

QUOMODO LEIBNITIUS ET EORUM 
QUI LIBERUM ACCIPIEBANT ARBITRIUM ET EORUM 
QUI DETERMINATAM ESSE VOLUNTATEM CONTENDEBANT 
THEOLOGICA CONTRADICTA DISSOLVERIT 



1 

Quae ad demonstrandam opinionis suae veritalem argu- 
menta Leibnitium idonea judicavisse diximus non sola 
tamen eum ad illam pro veraaccipiendam impulerunt; nara 
alias quasdam raliones ad theologicas moralesque res per- 
tinentes sui tuendi dogmatis habuit. 

Permultas, decimo septimo seculo, de humana divinaque 
libertate difficultates theologi atque philosophi agitare sole- 
bant. 

Si quis enim liberum arbitrium homini tribuebat, extem- 
plo rogabatur quomodo id et cum piaescientia divina, et 
cumilla praedeterminatione quae eam exsistere permittat, 
et cum divino concursu ordinario congruere posset. 

Sin autem quis omnia in mundo ipsamque humanam 
voluntatem determinatam esse arbitrabatur, requirebant 
quomodo et concursus Dei extraordinarius, id est gratia 
miraculosa, etconatus hominis ad bonum agentis, et justi- 

tia divina ipsaque ergo moralis scientia defendi possent. 

Unde ille quem « labyrinthum de necessitate ac liber- 
tate » Leibnitius nominat, atque non minus quam « laby- 
rinthum de compositione continui » implicatum esse exis- 
timat 

Inde tamen unumquemque evadere posse contendit, si 
principia quaB ipse de libertate defendat, pro certis antea 
acceperit. 



11 



Facillime enim humana Kbertas, dummodo eademdefi- 
nitione explicetur quam Leibnitius adhibuit, cum divinis 
praerogativis consentire videtur. 



Si liber est homo, aiunt quidam philosophi, quid homo 
quisque 'singulis vitae sua? temporum articulis facturus sit 
Deus nullo modo praevidere potest, quandoquidem qui- 
cumque liber est, aut unum aut alterum, si voluerit, consi- 
lium, certis ad agendum datis rationibus, capere valebit. 
Cum ergo nemo, ne ipse quidem Deus, quid certo die ille 
sit facturus praevidere possit, cave, si liberum esse homi- 
nem velis, ne Deo praescienliam tolias. 

Quam difficultatem, positis suis principiis, statim solvi 
Leibnitius arbitralur. 

Etenim cum Deus mundum non creaverit, nisi illum 
antea ut possibilem conceperit, neminem ergo in mundo 
creato agere, nisi antea in mundo possibili idealique Deus 
eum id quod faciat facientem viderit : itaque neminem 

1, TMod. Gerh., t. VI, p. 29. 

unquam agere, nisi Deus antea quid facturus sit perfecte 
praeviderit. 

Ne tamen inde concludas minus libere hominem quem- 
que agere. Immo quod praevisum sit non ipso facto neces- 
sarium esse : namcum Deus aclionem quamdam fieri sinat, 
illius actionis naturam non transformari. Quidquid igitur 
in inlellectu divino libere fiat, et liberum in mundo creato 
esse. « Deus enim, inquit Leibnitius, videns inter possibilia 
« hominem libere agentem, eique exsistentiam decernens, 
« naturamrei, adeoque liberlatem actionisnon immutat 1 . » 
Quae res plane lucet. Namque : « 11 esl fort aise" de juger 
« que la prescience en elle~m6men'ajoutc rien a la ddtermi- 
« nation de la vdritd des futurscontingents, sinon quecette 
« dCterminalion est connue, ce qui n'augmente point la 
« delermination 1 ». 

Cum igilur neque minus spontanea, nec minus contin- 
gens intellegensve sit actio humana quod in possibilibus 
praevisa sit, quam si praevisa non esset, nullo modo, prap- 
visionc divina, humanam libertatem minui. 

■ 

Quod porro Leibnitius de humana praedeterminatione 
concludit, quam divinae praevisionis quasi fundamentum 
esse scribit' : nam ut praedeterminatum esse hominem 
quemque coufitetur ita liberum tamen eum judicat. 

Cum enim decernit Deus ut homo quidam exsistat, talem 
ejus essentiam facit ut omnia sponle sua in mundo reali 
agat quae facientem in mundo possibili vidit. Quando igitur 

1. Gerh., t. III, p. 36. 

2. Thtod. Gerh., t. VI, p. 124. 

3. Ibid. 

4. Ibid., p. 126. 

uniuscujusque sic lormata natura est ut oninium actorum 
quaj faclurus sit quasi germina involval, ergo unusquisque 
ad agendum pnedeterminatus est. 

Cum autem hominem quemdam, qualiscumque est, hac 
una de causa Deus faciat quod libere eum in mundo possi- 
bili agentem vidit, non minus libere eum in mundo creato 
agere patet. Nam homo quisque, utpbte qui in mundo 
reali idcm sit qui in mundo possibili, ut in uno, ita et in 
altero liber. - 

Quod porro a priori apparet. Nam si Deus, postquam in 
mundo possibili libere agentes homines vidit, eos ita crea- 
visset ut in mundo reali non liberi essent, quem optimum 
esse judicavisset mundum nequaquam creavisset. Ceterum 
non dubium est quin hominem quemque liberum creare 
poluerit : nam non minus libera quamvis determinata unius- 
cujusque actio dici debet, si quidem non minus spontanea 
neque contingens nec intellegens est. Quod semper, velit 
modo Deus, esse potest. 

* 

Quod autem ad concursum divinum ordinarium attinet, 
ut eum omnino nobis ad agendum necessarium Leibnitius 
judicat, ita nos tamen non minus esse liberos inde concludit. 

Illud admodum his verbis confirmat : « Ego agnosco, 
« inquit, concursum Dei ita necessarium esse, ut, posita 
« quantacumque virtute creaturai, non esset secutura actio, 
« si Deus subtraheret concursum 1 ». 

Nihil enim, nisi adjuvante Deo, exsistere, ergo agere 
potest; nam nihil nisi divina voluntate conservari. « Nec 
<( niale dicitur conservalionem esse continuatam creatio- 
« nem*. » Quam sententiam explicavit cum haic scripsit : 

1. Corr. avec des Bosses. Gehr., t. II, p. 29ii (1106). 

2. Gerb., t. III, p. 29. 

« Les substances cre^es d^pcndent de Dieu qui les con- 
« serve et meme qui les produit continucllement par une 
« maniere d'6munation, comme nous produisons nos pcn- 
« s6es *. » Quomodo igilur nisi concursu divino ordinario 
aliquid faceremus, si quidem nihil neque nos, ncc cetera» 
res facimus nisi Deus vi sua et nos et illas conservet ? « Dieu 
« concourt a tout par la conservation perpetuelle des 
« 6tres*. » 

Nec est infitiandum quin Deus, dum res sic conservat, 
hominis cujusque libertatem non immutet; nam, cum Mo- 
nadem quamlibet concursu suo adjuvat, nihilominus et 
contingens, et spontanea, et intellegens, ideoque libera, 
illius Monadis actio judicari debet. 

Sic, quod difficillime poterant qui liberum arbilrium 
inditTerentiae homini tribuerant, liberum hominem, inte- 
gro Deo, Leibnitius se declarare posse arbitratur. 

III 

Nec minus determinata omnia esse, sine ullo sive theo- 
logico, sive morali incommodo, positis principiis qua? pro 
veris acceperit se affirmare posse existimat. 

» • 

Quomodo, si omnia determinata sint, gratia divina, id 
est concursus divinus exlraordinarius exsistere possit per- 
mulli theologi rogant; nec affirmare dubitant, ut miracula, 

1. Disc. de mitaph. Gerh., t. IV, p. 439. 

2. Corr. avec Jaquelot. (Jerh., t. III, p. 464 (1"J04). 

■ 

Crbsson. 5 

sic quaj proprie vereque divina gratia dicitur, si omnia 
determinata sint, in mundo locum habere nullum. Non 
enim quod rara 1 sit, sed quia solilis nalurae legibus non 
pareat, miraculosam esse gratiam. Si vero omnia in natura 
determinata sunt, quomodo in natura tieri aliquid potest 
quod sine causa naturali effectum sit? 

Quam difficultatemLeibnitius, positissuis principiis, sta- 
tim tolli existimat. Nam et exsistere aliquem concursum 
Dei extraordinarium s , ct Deum gratias suas, ut velit, dare 
admittit : « Je demeure d'accord, inquit, que la grdce ncst 
« point donnee aux ?nerites, quoique lant les bonnes que les 
« mauvaises actions entrent dans le compte comme toul le 
« reste, pour la formation du plan total ou le salut est com- 
« pris*. » Ne lamen inde minus determinata putemusomnia 
quae in mundofiunt; nam non rationi naturaeque conlra- 
rium, sed supra rationem naturamque solitam, quidquid 
miraculosum sit Leibnitius esse arbitratur. 

Etenim, Deus,cum mundum creavit, quidquid in co fac- 
tum futurum esset antea intellexit : ergo et omnes prai- 
vidit occasiones in quibus gratiam suam missurus foret, et 
quia optima, iilis yratiis datis, rerum possibilium summa 
erat, eam rerum seriem qua? exsistit esse voluit. Nec 
dubium quin, cum illum mundum fecit, omnia in eo ita 
creaverit, ut naturaliter ipsa tiant miracula atque ideo, 
ipsae extraordinariae gratiae dentur. Igitur, cum non natu- 
ralia miracula ac gratiae nobis esse videntur, non quod non 
naturalia sint, sed quia naturam non satis cognovimus sic 
de illis judicamus : « On peut dire que les miracles sont 
« aussi bien dans lordre que les operalions nalurelles qu'on 
« appelle ainsi parce qu'elles sont conformes a certaines 
« maximes subalternes que nous appelons la nature des 

1. Corr. avec Arnauld. Gerh., t. II, p. 92 (1681). 

2. I6id., lettre xv (1691). 

3. Ibid., Malebranche. Gerh., t. I, p. 360 (sans date). 

« choses * ». Omnia igitur quae miraculose fiunt nihil aliud 
nisi naturalia phaenomena sunt, scilicet omnia in natura 
ita determinata sunt ut miracula exsistere possint. Ergo 
rerum delerminatio nullo modo obstat quominus exsistant 
miracula : quod et de divino concursu extraordinario 
verum est. 

Inde Leibnitius concludit, prius Deum contra rationem 
nulla facere miracula posse, quippe qui ncque circulum 
creare quod quadratum sit, nec materia prima* finitam 
substantiam privare queat, quod nullo modo naturaliter ab 
agente quoquam quamvis potentissimo effici potest; deinde 
omnia miracula posse ratione defendi ; elenim, utea explicare 
omnino nos non posse cum permulta supra humanam ratio- 
nem sint, ita tamen defendere 3 posse, cum nunquam 
humana* rationi contraria esse posse videantur. 

Sic non gratiam naturae, ut permulti solent, opponere 
decet, quandoquidem et gratiae naturaliter dispertiuntur, et 
illa quaj exsistit natura creata est quia gratia in ea natura- 
liter dari poterat : unde theologos illos male judicare appa- 
ret, qui, si omnia determinata sint, miracula gratiasque 
extraordinarias nullo modo exsistere posse confirmant. 

* 

Nec adversus sententiam suam graviora argumenta pro- 
ferre Leibnitius putat qui, si omnia in mundo determinata 
sint, morales res funditus everti contendunl. 

IUis enim praHeritis qui voluntatis humana» determina- 
tione humanam dirui justitiam putent, quorum opinionem 
admodum falsam Leibnilio visam esse prius diximus*, 

1. Disc. de mttaph. Gerh., t. 11, p. 432. 

2. Corr. avec des Bosses. Gerh., t. IV, p. 325 (1706;. 

3. Ibid., Basnaye. Gerh., t. 111, p. 144 ^1706). 

4. Cf. Cap. i. 

duobus usi sunt praecipuis argumentis qui, si homo deter- 
minatus sit, moralem prorsus tolli philosophiam exislima- 
verunt. Nam alii nullam esse homini, si determinalus sit, 
causam cur conetur ut se meliorem efficiat, alii vero divi- 
nam justitiam, si res ita sint, omnino everti conteuderunt. 

Si omnia determinata sunt, aiunt priores, cum jamjam 
cerlum sit quid postridie facturus sim, illud, velim nolim, 
eodem modo fiet : ergo qua de causa omnem curam adhi- 
beam ut id fiat? Unde alii concludunt oportere nos nullo 
modo agamus, quod fatum mahumetanum est, alii vero 
nos nihil agamus nisi quod nobis placeat; quae sententia 
etiam pejor Leibnitio esse videtur *. 

Ceterum ambas conclusiones perabsurdas judicat, utpole 
quae ex omnino falso argumenlo manent quod Leibnilius 
nominat : « le sophisme paresseux ». 

Hoc argumentum pro vero accipere solent qui qualem- 
cumque fecerunt actionem, tamen venturas res necessario 
futuras esse arbilrantur. Sed eam amplecluntur sententiam 
quia obliviscuntur omnia quae fiant e causis datis cerlisque 
egredi, ut facto cuique determinato determinata causa 
respondeat. INec est dubitandum quin, qui aclionem quam- 
libet fecerit efTectum expcrturus sit certum, illam vero 
actionem aul facere, aut non facere possit : « II est faux, 
« ait Leibnitius, que fe>6nement arrive quoi qiion fasse\ 
« il arrivera parce qu'on fait ce qui y mene; et si l'6v6ne- 
« ment est e"crit, la cause qui le fera arriver est 6crite 
« aussi. Ainsi la liaison des eflels et des causes bien loin 
« d^lablir la doctrine d'une necessite* prtfjudiciable a la 
« pratique sert k la d6truire" ». Sola enim hac necessitate 
morales res destruerentur quae metaphysica esset, id 

1. TMod. Gerh.,t. VI, p. 32. 

2. Ibid., p. 33. 

est : « une nScessite" insurmontable qui rendait toute 
« opposition inulile, quand m6me on voudrait de tout son 
« cceur dviter Taction ne^cessairc, et quand on ferait tous 
« ies efforls possiblcs pour cela. Or il est manifeste que 
« cela n'est point applicable aux actions volontaires, 
« puisqu'on ne les ferait point si on le voulait bien 1 ». 
Itaque si quis homo effectum quemquam fieri noluerit, 
satis erit causam ejus nolit : absurde ergo ageret si ob 
eam causam velle atque k conari nollet quod id inulile 
foret. 

Si forte objeceris certum esse ex aeterno fore ut tu aut 
velis aut non, cum quid certum sit nescias, ergo a te solo 
conatum tuum pendentem sentias necesse est. « Peut-elre, 
« diles vous, qu'il est assurdde toute e*ternite que je peche- 
« rai? R£pondez-vous a vous-m^me peut-6tre que non ; et 
« sans songer a ce que vous ne sauriez conoaitre et qui 
« ne peut vous donner aucune lumiere, agissez suivant 
« votre devoir quc vous connaissez". » Fatum illud mahu- 
metanum quo conatus, in rebus quae per vitam accidunt, 
tanquam absurdus condemnatur, tantum cum vila? noslrai 
condicione congrueret, si forte nos non tantum esse 
prajdelerminatos, sed etiam ad res certus, quas omnes 
nossemus pradeterminatos esse compertum habcremus; 
cum contra nos prajdeterminatos esse tantummodo noveri- 
mus, idcirco, erga nosmet ipsi liberi sumus : « Tout 
« Tavenir est deHermind sans doute, mais, comme nous ne 
« savons pas comment il Test, ni ce qui est pr£vu ou resolu, 
« nous devons faire notre devoir suivant la raison que Dieu 
« nous adonnee et suivant les regles qu'il nous a prescrites, 
« ct, aprescela, nousdevonsavoirTesprilen repos et laisser 
« a Dieu lui-m6me le soin du succes*. » 

1. Ihiod. Gerh., t. VI, p. 380. 

2. Dise. de meluph. Gerh., t. IV, p. 455. 
:i. Thiod. Gerh., t. VI, p. 134. 

Itaque, quamvis determitiata sit humana voluntas, 
tamen et conari, et velle, et precari, et omnia facere posse 
nos quae necessaria sunt ut Dei gratiam nobis conciliemus 
arbitrandum esse videtur. 



Difficillimum vero objectum adversus illos qui determi- 
natam esse humanam voluntatem contendebant theologi 
nectebant qui moralis philosophiaB principia cum divina 
justitia eos funditus evertere arbitrabantur. 

Permulti enim necessarium esse liberum arbitrium exis- 
timabant ut moralis scientiae poni fundamenta possint. 
ISam si determinata est humana voluntas, cum unusquisque 
a Deo ea natura donatus sit ut postea aut bene agere, aut 
male non possit, non hominem sed Deum in homine et 
bene agere et male fatendum videtur : inde pessima consec- 
taria concludi possunt. Namque non polest, his positis, 
malum satis explicari nec Deum satis excusari. Si liberum 
homini arbitrium quoddam tribuitur, eum quod morale 
malum est sponte sua fecisse apparet : physicum igitur 
malum pcena existimari debet; ex quo illud natura con- 
sequitur ut et raoralis et physici mali Deus omnino in- 
nocens sit. Nam homo, non Deus, malum creavit, quan- 
doquidem, si homo non peccavisset nullum unquam 
fuisset malum. Quod non jam, si determinata est voluntas 
humana, pro vero haberi potest. 

Porro qui determinatam humanam esse voluntatem 
arbitrantur nullo pacto divinam tueri justitiam queunt. 
Etenim si mali causa non homo, sed Deus vera est, 
quomodo a?ternas bonis mercodes, malisque poenas tribuere 
Doum posse cxislimes? quomodo demum scienliee moralis 
salis firmum fundamenlum ponas? Ergo si liberum arbi- 
trium homini negaveris, moralem philosophiam, cum 
unum alteri sit necessarium, funditus evertes. 

Quod objeetum Leibnitius illis tantummodo qui meta- 
physice necessaria omnia esse existiment, minime vero sibi 
qui moralem solum necessitatem defendat, opponi posse 
arbitratur. Namque et malum, salva integraque Dei boni- 
tate explicare se, et divinam justitiam, positis quae de 
determinata voluntate senserit, tueri posse persuasum 
habet. 

Tres enim mali species in mundo exsistere manifestum 
est, cum sit aut metaphysicum malum, quod cum crealu- 
rarum imperfectione naturali confundatur, aut physicum, 
quod in dolore consistat, aut morale, quod sit peccatum. Nec 
Leibnitio in dubio videtur quin omnes illa? mali species, 
quamvis Deus bonus sit, optimumque creaverit universum, 
plane explicari possint. 

Metaphysicum enim malum, simul atque mundum 
quemdam creare statuisset, Deum vitare non potuisse Leib- 
nitius contendit : namque mundum, cum creaturis natura 
finilis atque imperfectis compositus sit, exsistere non posse, 
nisi in eo metaphysicum insit malum. Id Leibnitius 
optime ju«licavit cum metaphysieum dixit malum esse 
« in originali imperfectione creaturarum qua? ideali ratione 
« contincatur in veritatibus splernis objectum internum 
« constituentibus divini intellectus » Itaque si moraiis 
necessitas erat ut universum exsisteret, fieri non poterat 
quin et metaphysicum exsisteret malum. 

Quod vero ad physicum malum attinet, primo num 
omnino malum sit dubium esse videtur, si quidem ut umbra 
lumini, sic malum bono aliquid lucis ac splcndoris aflert 2 . 
Sin autem pro recto statuerimus malum quoddam semper 
esse dolorem, manifestum tamen videtur lieri potuisse ut 
Deus, quamvis bonus sit, eum exsistere vellet. Nam 

1. Gerh., t. III, p. 33. 

2. TMod. Gerh.. t. VI, p. 108. 

dolorem esse velle potuit, tum « comme un moyen propre 
« a une fin, c'est-a-dire pour empecher de plus grands maux 
« ou pour obtenir de plus grands biens 1 » tum rursus 
« comme une peine due a une coulpe* » Atque a vitupera- 
tione omnino abesse Deus videtur, et si quosdam dolores 
exsistere voluerit ut majora sint bona, et si, cum malum 
morale exsisteret, id puniri bonum esse judicaverit. 

Morate porro malum, salva integraque Dei bonilate, 
explicari posse Leibnitius confirmare non dubitat. Non 
quidem morale malum unquam voluisse, sed « admisisse » 
atque « permisisse • » Deum contendit. Sajpe enim morale 
malum aliquid boni cujusdam condicionem esse. Non 
tamen satis luisse ut Deus id malum vellet vel eliam 
exsistere permiltercl. Sed ut certos esse casusin quibus nos 
peccatum vitare nisi peccando non possimus, ita et 
quasdamesse occasiones quando malummoraie vitare Deus 
non potuisset nisi majus etiam quoddam permisisset 
malum*, quia aut mundum non creavisset, aut non opti- 
mum fecisset universum. Unde concludendum in mundo 
idco tantum morale exsistere maium Deum permisissc 
quod, nisi permisisset, majus etiam accidisset malum 6 . 

Igitur nequaquam vituperandus est Deus quod in mundo 
et metaphysicum et physicum et morale malum reperiatur; 
nec dubium quin, si potuisset, oplimum, maio sublato, 
mundum fecisset : manifesto autem non potuit, quando- 
quidem in exsistenti mundo malum est. Nam cum noster 
exsistat mundus atque ab optimo Dco factus sit, haudqua- 
quam infitiandum videtur quin optimus sit. 

1. Theod. Gerh., t. VI, p. 11G. 

2. Ibid. 

3. Ibid., p. 117. Disc. de metaph. Gerli., t. IV, p. 432. 

4. Ibid. Gerh , t. VI, p. 381. 

5. « Peccatuui ergo voluntalis divitue permissiva? objectum est, non ut 
« finis, immo nec ut uiedium, sed lantum ut condicio sine qua non poterat 
« optimum obtineri, seu tanquaui id quo non admisso Deus sapientiae boni- 
« tatique sme summai non satisfecisset. » Gerh., t. 111, p. 33. 

Ergo non a Deo malum oritur, sed ab originali creatura- 
rum imperfectione quas hac una de causa creat, quod eas 
in possibilibus sponte suasic agentes prospicit, ut ex earum 
actionum summa optimum componalur universum. Ul in 
flumine naves 1 plures aliai rapidius, aliae tardius, secunda 
aqua deferuntur, nec flumiiris rapiditas, sed navium pon- 
dera causa sunt cur alia? alia celeritate agitentur, sic Deus 
cum omnes creaturas esse vult et conservat, atque aliai 
propria natura malai, aliaj vero bonae fiunt, minime potest 
incusari quod aliaj peccata, alide vero bonas actiones effe- 
cerint. Ergo non Deus malum sed creaturaj commiltunt; 
quibus haud necesse esl liberum tribuas arbitrium ut intel- 
legas quomodo malum in mundo ab omnino pcrfecto Deo 
creato exsistere possit. 

Unde porro colligere possumus divinam justitiam a Leib- 
nilio omnino servari, quamvis determinatam esse volunta- 
tem humanam confirmet. Deus, elsi neminem seternis dam- 
nari pcenis vult, id tamen permiltit, ut optimus mundus 
exsistat; ille enim non exsisleret nisi malum morale alque 
igitur damnatio esset. Nec homini cuivis jus est Deo dam- 
nalioncm suam objiccrc, quandoquidcm Deus, cum mun- 
dum creavit, eum libere peccanteni atque semet ipsum 
damnantem vidit ; quod si in posdbilibus non fecissot, 
sequitur ut, in mundo creato, aliter cgisset atque igilur non 
damnalus fuisset. Durum quidem nobis videtur quod : « il y 
« ait beaucoup d^appel^s et peu d^lus ». Mcrito tamen, et 
damnati poenam dabunt, et electi mercedem consequentur. 
Namque si in possibiiibus mundis alii, et in mundo reali 
alii fuissent ; non igitur damnati aut praemio donati essent. 
Ergo quanquam unusquisque ad agendum homo est deter- 
minatus, tamen nemo queri potest se iniquo jure esse, quod 
se Deus aut punierit aut mercede donaverit. 



1. Thdod. Gerh., t. VI, p. 119. 

Leibnitio igitur adeo sua de humana voluntate sen- 
tentia nullo modo morales res evertere videtur, ut praeci- 
pere homini non dubitet, quasi libero arbilrio quodam 
praeditus esset, divinae voluntati obediat antecedenti, et 
quidquid evenerit la*to animo accipiat, cum Deus non tan- 
tum dominus noster, sed et bonus sit dominus, ut quae- 
cumque res in mundo fiat, bona dicenda sit. 



IV 



Sic,acceptis suis principiis, quas difficullates de libertate 
theologi agitabant evanescereLeibnitius arbitratur. Etenim 
cum omnia esse determinata existimet, non ea sibi objici 
posse putat quae iis objiciantur qui liberum arbitrium acci- 
piant; nec, cum tamen omnia et sponlanea et contingentia 
esse asserat (ergo, cum de substanlia intellegenti agatur, 
libera) eisdom se objectis arbitratur urgeri posse quibus 
metaphysicae necessitatis fautores soleant. Itaque, positis 
suis de libertale sententiis, Leibnitius nos e necessilatis 
labyrinlho facillime egredi posse sentit. Quodilli eo melius 
certe visum est quod doctrinam non tantum quae dialec- 
tice vera sit, sed etiam de qua omnes philosophi consen- 
tiant, eum semper quaesivisse constat. 



i 



Digitized by 



GAPUT QUINTUM 



CONCLUSIO 

QUID VALEAT LEIBNITIANA DE LIBERTATE SENTENTIA 



1 



Quid Leibnitiana de libertate sententia valeat nobis 
penitus introspicere in animo non est. Et magnus enim et 
parum utilis labor videretur : namque ita sunt mutala 
tempora ut eisdem, quibus nuper Leibnitius, argumenlis 
nunc plerumque non moveamur. 

Igitur, illud tantummodo nos perspicere decet, num cum 
principiis quae Leibnitius acceperit omnia quae dixerit apte 
ct connexe eohaereant. Namque, et quid principiis suis effi- 
ciatur philosophi permulti non semper concludunt, et 
utrum Leibnitius perspexerit quid sententias praecipuas 
suas consequatur necne, prorsus dubium esse videtur. 

Sunt enim tres difficultates quibusquid respondere possit 
Leibnitius, si pro veris praecipuas ejus sententias sumpse- 
rimus, nullo modo patet : quarum prima ad mali originem 
atque idcirco ad divinam justitiam, secunda ad moralis 
alque metaphysicae neccssitatis distinctionem, lertia ad 
ipsam divinae voluntatis exsistentiam perlinet : e quibus 
illud consequitur ut parum cohaerens Leibnitianum de 
liberlate dogmanobis esse videatur. 

II 

Malum explicari divinamque juslitiam, libero humano 
arbifrio sublato, defendi posse Leibnitius arbitratur. Nec 
dubium quin explicaverit quomodo Deus, quamvis ad- 
modum bonus sit, bonum quidem, sed tamen malis plu- 
ribus corruptum mundum creavisse potuerit, si prius fieri 
posse admiseris, itt Deus, guamvis bonus sit, imperfcctum 
creare mundum vellet. Sed non salis illis respondisse Leib- 
nitius videtur qui fieii posse negant, ut Deus bonus uni- 
versum quodvis imperfectuin, hac ipsa de causa quod sit 

■ 

imperfectum, creare voluerit. 

His enim argumentis eorum qui ita de rebus judicant 
actio conliuetur. Gum Deus absolute infinila perfectione 
prseditus sit, quando exsistit, ergo et exsistit absoluta ex 
aeternitale perfeclio. Deus igitur aut creare aut non creare 
potest, integra perfeclione absoluta, quai neque major 
neque minor fiat. Itaque, si vel optimura Deus mundum 
creat, haudquaquam hac re perfectionem jam antea exsis- 
tentcm immutat perfeclioremve facit. Cum autem unum et 
idem perfeclio bonumque sint, non majus, creato mundo, 
bonum fit, quam erat dum solus Deus exsistebat, antequam 
crcatus esset mundus. Cum igitur, ut mundus sit, Deus 
malum exsistere permiltit, non animo ei est, ut exsislens 
augeatur bonum, quippe quod infinitum jam absolutumque 
ac prorsus perfectum esset antequam Deus malum admi- 
sisset. Ergo non ut majus sit bonum Deus in mundo 
malum esse sinit : ut, si quis res penitus introspexerif, 
fatendum sit, non ut boni summa augeatur Deum mundum 
creavisse alque malum permisisse. JSum aulem illud Dei 
absolute boni esseexistimes? Immo vero omnino mali, cum 
ei minime venia danda sit qui, cum, boni eadem perma- 

nente summa, malum non facere possit, illud tamen faciat. 
Melius sane egi«set Deus, si nullum creavisset universum. 
Unde concludi debet id, quod malum in mundo exsislit, a 
bonitate divina longissime abhorrcre. 

Quibus objectis quae Leibnilius respondit parva atque 
parum ad probandum firma esse videntur. Nam Deum 
creavisse arbitratur quia bonus sit : « Cestla bontd, inquit, 
« qui porte Dieu a cr£er afin de se communiquer f . » Cur 
autem exsistens perfectio major sit cum Deus partem 
sui dederit, ut, si bonus fuerit, universum quoddam esse 
velle debuerit, nullo modo explicat. Nam et Deum omnia 
suimet gratia facere, et creaturis nullo modo eguisse ■ pro- 
htetur. Nonne autem Deus, cum talis sit, melior fuisset si 
nihil creavisset quam cum inutile malumque universum 
creavit? Quod etiam clarius intelleges si cogitaveris et idem 
futurum fuisse bonum, exsisteret necne mundus, et Deum, 
cum mundum creavcrit, non ignorasse fore ut permulti 
homines poenis condemnarentur aeternis. Quae cum ita sint, 
non bonum, cum mundum fecerit, Deum fuisse apparet : 
igitur parum ad persuadendum aptum Leibnilii responsum. 

Quod nihil cst causae cur admirari possimus. Etenim 
omnia pro veris proposita Leibnitius accepit e quibus con- 
cludi debeat Deum, si bonus sit, malum vel minimum 
creare aut permitlere non potuisse. Namque declarat et 
justitiam divinam eamdem atque humanam esse, ut quod 
justum nobis, id et Deo justum esse videatur •; jure igitur 
nos de justitia divina dispulare ; et Deum tam ampla per- 
fectissimaque perfectione frui ut mutari non possit; « Dieu, 
« ait cum Baylio, possede de toute eHernite' une gloire et une 
« beatilude qui ne peuvent jamais ni croltre, ni diminuer 4 » ; 

1. Thiod. Gcrh., t. VI, p. 253. 

2. Ibid.y p. 385. 

3. Ibid., p. 220. 

4. Ifrid., p. 163. 

et Deum non creare potuisse « II n'dtait pas n£cessaire 
ni essentiel que Dieu crdat, ni qu'il cr6"at ce raonde en par- 
tieulier* »; et omnia qua» fecerit non creaturarum sed sui 
ipsius amore fecisse; et qui imperfecte agat cum perfectius 
agere possit malum esse: « Cest agir imparfaitement que 
d'agir avec moins de perfections qu'on n'aurait pu. Cest 
trouver a redire a un ouvrage d'un architecte que montrer 
qu'il le pouvait faire meilleur » Quomodo autem, his 
omnibus acceptis rebus, argumentum quod supra diximus 
efTugere poterat? Etenim meliorest agens perfectus si nihil 
admodum creat quam si vcl optimum, cum illud liaud- 
quaquam sil necessarium, universum facit, in quo vel 
minimum malum exsistat. Quod cum esse noluerit, parum 
cum principiis quse acceperat consentaneam opinionem 
Leibnitius defendisse videtur. 

Omnino igitur dubium nobis est, num sublato libero 
hominis arbitrio, malum quod in mundo exsistit Leibnitius 
bene explicaverit. 

III 

Nec levius illud argumentum esse videtur quod Leibnitio 
plerique objecerunt atque ad distinctionem metaphysicae 
moralisque necessitatis attinet. 

Metaphysicae sive logicae necessitati obnoxiam esse rem 
cujus contrarium contradictionem implicel, physicse autem 
aut hypotheticae aut morali, cujus contrarium tantummodo 
« imperfectionem, seu absurditatem moralem », Leibnitius 
putat. Quam distinctionem, ejus de humana divinaque 
libertate doctrinai fundamentum esse satis jam oslendimus. 

1. Thiod. Gerh., t. VI, p. 277. 

2. Corr. avec Coste. Gerh., t. III, p. 402 (1707). 

3. Di8C de m€taph. Gerh., t. IV, p. 428. 

Sed utrum illa justa meritaque sit necne apud nos omnino 
ambigitur. 

Gum in intellectu divino innumera; sint possibilium 
universorum ideae, atque absolulum bonum anteeedenti 
volunlate Deus velit, illorum optimum universorum 
exsistere sinit. Sed primo cetera quae Deus non creavit uni- 
versa adhuc possibilia sunt, deinde, si voluisset, non 
optimum, sed alium quemlibet mundum Deus creare 
potuisset. Ergo, si Leibnitio fides, non metaphysice neces- 
sarium esse universum patet : « 11 n'implique point con- 
« tradiction, inquit, que Dieu veuille (directement ou per- 
« missivement) une chose qui n'implique point et, dans ce 
« sens, il est permis de dire que Dieu peut la vouloir ! . » 

Quod distinctionis inter moralem metaphysicamque 
neccssitatem fundamentum est. Nonne autem in contro- 
versiam adduci posse videtur? 

Dei exsistentiam Leibnitio metaphysice necessaiiam 
visam esse, primo non obliviscendum est ; quippe qui 
ontologicum argumentum pro vero acceperit. Nec dubium 
quin illud perficiendum complendumque esse judicaverit, 
cum Deum necessario exsistere tantum si possibilis sit arbi- 
trandum sit*. Deum autem exsisterc posse a priori atque a 
posteriori apparere putat. Namque omnino perfectum esse 
Deum, scilicet omnibus perfectionibus compositum, quae, 
cum simplices sint, igitur sine ulla contradiclione in una 
eademque essenlia conglobatae esse possint J . Nihil purro 
exsistere posse vel etiam esse possibile, nisi exsistat Deus 
qui possibilium realiumque rerum quasi fundamentum 
sit 4 . Ergo exsistere Deum, neque fieri posse ut non 
exsistat : immo adeo necessarium esse ut, si non exsis- 

1. Thtod. Gerh., t. VI, p. 257. 

2. Monadologie, par. 40. 



3. Gerh., t IV, p. 296. 

4. Ibid., p. 406. 

tcrel, conlradiclionem implicaret. « Patet enim Exsiston- 
« tiani e*se perfrelionein sen augere realilatem, id e?t, 
« cum concipitur A exsislens plus realitalis concipi quam 
« cum concipitur A possibile *. » Unde necessario colligi 
Deum, cum omnium perfectionum summa sit, non exsis- 
tere nullo modo posse. 

Inde palet si qua>Iibet in mundo ea est res ut non exsis- 
tcre, nisi sublato Deo, non possit, eam non physice aut 
hypothcticc, sed logice ac metaphysice necessariam dici 
dcbere. Etcnim Dcum non cxsistcre contradictionem impli- 
carct. Ergo, ut qua*vis proposilio implicarcl, si, illa sublata, 
axioma quodquam labcfactatum corrueret, ila et contra- 
diclio implicarctur si res non ex<isteret, qua sublala ipse 
Dcus jam non exsistere posset. 

Quibus acceptis principiis, ulrum mundus metaphysice 
aut hypolhetice tantummodo necessarius annon dici debet? 

Deum, cum absolute bonus sit, bonum absolutum 
semper voluisse Leibnitius arbitratur. Utrum vero meta- 
physica necessitate bonum absolutum Deus vult annon? 
Negat Leibnitius. Nam, quia bonus sit Deus, bonum velle; 
sed et nolle poluisse. Quod nobis nullo modo manifestum 
esse videtur. Nam cum natura et quia ea est ejus essentia 
absolutum bonum velit Deus, nonne ejus essentia contra- 
dictionem implicaret si, quanquam absolute bonus, tamen 
bonum absolutum noluisset? Ut triangulum quod tres 
angulos non habeat, sic Deum qui, quamvis absolute 
bonus natura sit, non tamen absolutum velit bonum, 
mente concipere non possumus. Quod Leibnitius quan- 
quam non fatetur, saepius tamen verbis significat, utputa 
cum dicit : « Dieu ne le peut empecher... sans violer la 
« regledu meilleur, ce qui scrait detruire la diviniU*. » Deus 
enim aliquid non divinitus agens nulla mente sine contra- 

1. Lettre & Eckhard. Gerh., t. I, p. 266 (1677). 

2. Thiod. Gerh., t. VI, p. 204. 

diclione concipi polest : quod cum negat Leibnitius, num 
satis cuiu suis principiis coharentem luealur opinionem 
prorsus dubium videtur. 

Nec tamen est inlitiandum quin illam defendere senten- 
tiam debeat, quandoquidcm solam moralem necessitalem 
in mundo locum obtinere contendit. Nam, si Deus, meta- 
physica e necessitate, bonum absolutum vult, ergo, et mela- 
physica e necessitate, optimum cxsislere vult universum. 
Cuin igitur non ex ulla mOrali, sed e metaphysica neces- 
sitate qua? in universo fiunt ipsaeque hominis actiones pen- 
deant, evanescit duarum necessitat um L eibniliana dis- 
tinctio. Quod tamen Leibnitius non omnino pro certo 
accepisse videtur cum scripserit : « II y a eu des philo- 
« sophes qui ont soutenu quil n'y a rien de possible que 
« ce qui arrive effectivement. Ce sont les memes qui ont 
« cru ou pu croire que tout est ndcessaire absolument. 
« Quelques-uns ont 6te" de ce sentiment parce qu'ils admet- 
« taient une ndcessite" brute et aveugle dans la causc de 
« Texistence des choses, et ce sont ceux que nous avons le 
« plus sujet de combattre. Mais il y en a d'autres qui ne se 
« trompent que parce qifils abusent des termes. Ils con- 
« fondent la necessite" moraie avec la n^cessite' m6taphy- 
« sique : ils s'imaginent que Dieu ne pouvant manquer de 
« faire le mieux, cela lui 6te la libert^ et donne aux choses 
« cette n6cessit<5 que les Philosophes et les ThtSologiens 
« tachent d'6viter. // riy a qii une dispute de mots avec ces 
« auteurs-la, pourvu qitils accordent e/fectivement que 
« Dieu choisit et faitle meilleur*. » Id perperam esse dictum 
nos quidem arbitramur. Enimvero si metaphysica neces- 
sitate bonum absolutum atque optimum mundum Deus 
vult, continuo metaphysice necessarium nostrum uni- 
versum est, quippe quod optimum quidem sit, sed solum 

i. Theod. Gerh., t. VI, p. 211. 

Cressox. r. 

revera possibile esset 1 . Implicaret enim contradictionem si 
non exstitisset, quia tum et ipse Deus non esset. Itaque non 
verbis solum, sed rebus etiam diflerunt qui Deum meta- 
physica necessitate bonum velle absolutum affirmant et qui 
contra negant. 

Ergo jure vcreque Leibnitium incusavisse videntur qui 
Leibnitianam metaphysicae moralisque necessitatis distinc- 
tionem admodum suspiciosam habuere. 



Nunc vero, ut ad maximam difficultatem transeamus, 
ipsa Dei idea quam Leibnitius tuetur, ac ejus de libertate 
doctrinae quasi munimen palladiumque est, parum cum 
doctrinae ejus principiis consentire videtur. Nam Deo non 
tanlum intellectum, verum etiam voluntatem quamdam 
attribuit; quod minime, nisi quarumdam suarum inter 
praecipuas sententiarum oblitus, facere potuit. 

Id fatebitur quicumque perspexerit quomodo voluntatem 
Leibnitius verbis designet. 

Etenim voluntatem Leibnitius appetitum atque tenden- 
tiam nuncupat, dummodo iis rebus et intellectus addatur ; 
ut voluntatis essentiam cum appetitus natura confundat. 
Illum velle, qui conetur ut objectum aliquid habeat, quia, et 
bonum id esse existimaverit, et ad bonum ipse tendat. 
Quod et de homine et de Deo Leibnitius persaepe scripsit : 
« Les Monades, inquit, ont toutes de la perception... et de 
« 1'appgtit (qui n'est autre chose que la tendance d'une per- 
<( ception a une autre) qui est appele' passion dans les ani- 
« maux, et volonte' la ou la perception est un entende- 

1. « J'avoue que si Dieu etait necessite parjine^r>6cessit<5 me^aphysique a 
« produire ce qu'il fait, il produirait tous lts possibles ou rien. » Thiod. 
Gerh., t. VI, p. 236. 

« ment 1 . » Et, alio loco : « La volilion est reffort ou la 
« tendance (conatus) (1'aller vers ce qu'on trouve bon et 
» loin de ce qu'on trouve mauvais, en sorte que cette ten- 
« dance r£sulte immddiatement de la perception quon en 
« a*. » Quod et his etiam verbis confirmatur : « Dans le sens 
« ge"n£ral, on peut dire que la volonte* consiste dans fincli- 
« nation a fairc quelque chose, a proporlion du bien qu'elle 
« renferme 8 . » Quae sententia denique illa consuetudine 
corroboratur qua verba « agere » atque « tendentiam 
habere » Leibnilius confundere solet*. Non igitur dubium 
est quin voluntatem, ubicumque reperiatur, tendentiam 
intellectu adjutam esse Leibnitius existimet. Ergo et in ipso 
Deo idem verum esse arbitratur. 

Ceterum ex ipsis doctrinae ejus principiis hoc a priori 
deduci potuisset. Namque Monadem quamlibet, cum et mu- 
tetur et tamen extrinsecus mutari non possit, internum 
mutationis habere necessario principium diximus : quod 
principium appetitum nuncupari. Cum autem inter plures 
Monades nullum aliud sit discrimen nisi perceptionum 
gradus, quae eo distinctiores sint quo perfectiores substan- 
tiae, cumque, quod in simplicibus Monadibus dicatur appe- 
titus, in Spiritibus voluntas nominetur, ipsam divinam 
voluntatem a simplicium appetitu Monadum hominumque 
voluntate, non, nisi gradu, distare posse patet. 

Sic, et e propositis quae ipse Leibnitius exposuit, et exejus 
doctrinae principiis, humanae divinaeque voluntatis quasi 
stipem ac radicem tendentiam esse concludendum liquet. 

Illis autem rebus positis, perperam illam opinionem 
Leibnitium, utpote qui alia quaedam acceperit principia, 
defendisse nos existimamus. 

1. Corr. avec Remond. Gerh., t. 111, p. 622 (171*). 

2. Nouveaux essais, 1. II, chap xxi. Janet, p. 14". 

3. Ibid. Gerh., t. VI, p. H5. 

4. Corr. avec de Volder. Gerh.. II, p. 248 (1703:. « Agere seu tendentiam 
habere. » 

Appetitum enim Leibnitius dixit tendentiam Monadis 
qua» perceptioni cuidam aliam substituere conetur 1 . Eam 
porro opinionem acceptis suis sententiis non babere mani- 
festo nullo modo poterat. Etenim cum Monas quaeque om- 
nium rerum in unitale quadam perceptio sit, atque dici 
possit « une vue sur Tunivers », eam non esse patet nisi 
percipiat ; ergo conatus ejus, cum appetit aliquid, ad nihil 
aliud nisi ad mutandam perceptionem tendere potest; 
quod affirmat Leibnitius cum nihil in Monade quaque esse 
nisi perceptionem atque appetitum opinatur : ut ejus ipsa 
verba referamus : « nec dantur principia unde aliquid 
« aliud peti possit* ». Quid igitur nisi novas perceptiones 
Monas appeteret? Ilanc dicere possumus sive : « un simple 
miroir de Funivers, » sive: « un pointde perception, » sive: 
« une partie totale » ; nihil ergo appetere potcst nisi ut ha?c 
simul omnia semper essepergat, sed aliomodo. Sic percep- 
tione] appetitum ipsum involvi confitendum est, si quidem 
nihil est appetitus nisi certarum perceptionum conatus ut 
mutentur. Quod significat his verbis Leibnitius : « Monades 
« per se activas agnosco, in quibus etiam praeter perceptio- 
« nem quae actionem utique involvit intellegi nihil potest'. » 
Nam cum, abstractis perceptionibus, nihil in Monade rema- 
neat, ipse appetitus evanescit. 

Porro non tantum appetitus perceptionum, ut alise fiant, 
conatus est, sed eliam confusarum ut distinctse efficiantur. 

Namque Monades ut ad infinitum sponte sua tendere, 
ita impedimentis tantum contineri Leibnitius existimat. 
Omnem Monadem suspenso gravi vel incurvato arcui assi- 
milat ; etenim ut, sublato impedimento, suspensum grave 
cadit et rectus fit arcus, sic Monas, si amoverentur objices, 

1. /V. de la nalure et de la grdce. Gerh. t. VI, p. 598. Corr. avec Remottd . 
Gerh.,t. III, p. 622. 

2. Corr. avec des Bnsses. Gerh., t. 11, p. 481 (1113). 

3. IbUI. <le Volder. Gerh.. t. II, p. 2."i6 'J ;o3). 

pcrfetia extemplo fierel. « Per f=e ipsam in operationem 
« ferlur, nec auxiliis indiget, sod sola sublatione impedi- 
« menti'. >> Si vero omnia tollerentur impedimenla, sla- 
tim Monas quaeque infinita evadcret, id cst adeo suas per- 
ccptiones confusas mutaret, ut clarus solum atque distinctas 
haberet. « Elles vont toutes confusement a Tinlini, au 
« tout; mais elles sont limit^es et dislingutfes par les 
« degr^s des perceptions dislinctes". » Quod confirmat 
Lcibnitius cum scribit : « II est vrai que l'app6tit ne 
« saurait toujours parvenir a toute la perception oii il tend, 
« mais il en oblient toujours quelque chose et parvient a 
« des perceptions nouvelles». » Ergo cum ad infinitum 
tendat, Monas quaeque ad perceptionem absolute distinc- 
tam pervenire conatur. Gum igiturMonas qua^que in primis 
perceptione constet, ejus appetitum confusarum, ut dis- 
tinctae fiant perceptionum conatum merito dicemus. Nara, 
hac una de causa lantummodo exsistit appetitus quod 
illae perceptiones quae quaque in Monade obscurae sunt et 
quasi in semet convolutee, conantur ut distinctae fiant 
alque dehiscant et explicentur. 

Quae cum ita sint, perperam Deo Leibnilium volun- 
tatem tribuisse confitendum est. 

Omnino enim perfectam Deum esse Monadem existimat. 
Gum autem perceptionis gradibus gradus perfectionis res- 
pondeant, ut absolutam perfectionem, sic omnino claram 
ac distinctam perceptionem Deum esse putat; atque ipse 
scripsit; quippe qui Deum « actum purum » et Monadem 
omnino explicatam nominet, neque ullam rem nisi clare at- 
que distincte eum peicipere contendat. Atque minimeobs- 
curum videtur illud principiis qu£e pro veris Leibnilius 
accepit admodum esse consentaneum. Namque, et Monades 

1. De primx philns. emrndalinne. Gerb.. t. IV. p. Ifi9. 

2. Monadologie, par. <»0. 
!'>:>!.. par. 15. 

simplices nullas nisi confusas perceptiones habore, et quas 
dicit Animas claras quidem, sed non distinclas oblinere, et 
quas Spirilus nominat distinclis quibusdam frui profiletur. 
Unde manifesto nos concludere necesse est in Deo nullam 
esse posse perceptionem quae non distincta, sed contra con- 
fusa sit. 

Cum autem haec sit natura Dei, quomodo ei quamquam 
voluntatem sine contradictione tribuere Leibnitius potuit? 
Nam si tendentia conatus confusarum perceptionum est 
qua?, appetant ut distinctae fiant, quomodo in Deo cui nulla? 
confusae perceptiones sunt, quaelibet tendentia, atque inde 
voluntas exsistere posset? Si volunlatem, igitur et appe- 
titum Deus habet. Nihil autem Deus, cum in eo nulla? 
confusa», sed clarae atque distinctae tantummodo percep- 
tiones versentur, appetere potest. Nihil ergo eum velle 
posse patet. 

(Juomodo hic a Leibnitio nodus expediri possit? Aut 
voluntatem in Deo ut in homine essentialiter appetitum 
esse intellectui adjunctum statuere, aut ei voiuntatem sine 
ullo appetitu tribuere cogilur. Quarum rerum neutram 
animo admittere potest : nam aut appetitu cum nihil 
appeterc possit, aut voluntate qua3 iiberum arbitrium sit, 
scilicet nuda illa facultas quae principio conlradictionis 
atque rationis omnino contraria esl, Deum tum omatum 
esse existimaret : quod omnino repugnat. 

Ne autem objicias, posito hoc principio : « Natura non 
« facit saltus », debuisse Leibnitium in Deo tendentiam ali- 
quam inesse putare. Etenim cum de Deo egit, permulta illi 
tribuere non dubitavit quae ceteris Monadibus negaverat; 
quippe quem solum et ottinino perfectum et nulli corpori 
nullique materiae adjunctum, et spiritum purUtri, et per- 
ceptione omnino distincta prieditum esse ita exislimaverit 
ut persaipe Deum quasi ullimurn cohtinuaa Monadiim seriei 
terminum descripserit. Quae cum ita sint, Deo, atque immo 

Deo soli voluntatem negare debuisset, si quidem solus Deus 
cum solus perfectus sit, omnia habet qua? Monadi volun- 
tatem tollere deberent. Quod cum noluit Leibnitius, per- 
peram judicavisse videtur, quandoquidem tum parum cum 
principiis suis cohairentem sententiam suscepit. 

Itaque Deo voluntatem tribuendo sua? ipse philosophi% 
Leibnitium quasi evertisse fundamenta contenderim: 
utpote qui, ut Aristoteles, Deum intellectum purum dicere 
debuissel. Qua repudiata sententia, aliquid, prout temporis 
sui ratio postulabat, concedisse videtur. 

IV 

Igitur non talis Leibnitiana de libertate sententia est qualis 
esse debuisset ut nobis labyrinthi de necessitate filum pra?- 
beret. Nec dubium quin, cum nostri philosophi de humana 
libertate dogma ex ejus sententia de divina libertate pen- 
deat, parum et philosophicis et theologicis difficultatibus 
responderit qua>. de iis rebus moveri possunt. 

Cum et periculosos morales eflectus quos Spinozana 
necessitas implicat, et logicas fallacias quae Gartesianam de 
libero arbitrio sententiam sequuntur, simul et una vilare 
voluisset, ideo moralem illam necessitatem invenit quae 
quasi medium locum inter metaphysicam necessitatem 
atque liberum indifferentia? arbitrium obtinet. Sed parum 
firmum validumque illud conceptum est, adeo ut Leibni- 
tius, cum id luetur, plus quam Cartesius, libertatis ver- 
bum, non rem defendere videatur. 

Si quis autem illius rei causam intellegere voluerit, eam 
in ipsa Leibniliana disserendi etdisputandi ratione fortasse 
inveniet. Nam non tantum quid logice verum esset, sed 
etiam quidomnes philosophi simul accipere possent Leih- 

nilium semper qua*sivisse constat. Quod prorsus periculo- 
sum esse apparet; nam, ctsi verbis contrariarum repu- 
gnantias opinionum celare philosophi forlasse possunt, 
tamen nullo pacto elficere valent ut illae non contrariae 
sint. Sic quasi aidificii fissuras ab oculis removent ac 
tegunt, scd non coagmentant. Quod et Leibnilio de liber- 
tate disserenti accidisse videtur : subtilissimi sane in illa 
disputatione admirandique prorsus ingenii divitias et orna- 
menta protulit; sed quod ipse de Gartesio dixit ad eum 
jure transferri posse videlur : « argutum est magis quam 
« verum ». 

